Brnabić: Prisluškivanje predsednika praktično državni udar\nPolitika Autor:Tanjug15. feb. 202119:09\nPremijerka Srbije Ana Brnabić ocenila je da je prisluškivanje predsednika države i članova njegove porodice praktično državni udar.\nBrnabić je u intervjuu za „Blic“ kazala da ne zna ko je prisluškivao predsednika Aleksandra Vučića, ali da je to bez sumnje neko ko je vršio visoku državnu funkciju jer, kako kaže, takve kapacitete nema niko drugi.\n„Nadležni rade svoj posao i s nestrpljenjem očekujem da dobijemo rezultate istraga. Neko je zloupotrebio državne kapacitete u najgoru moguću svrhu, a to je, ako prisluškujete predsednika države i članove njegove porodice, praktično državni udar“, navela je premijerka.\nVulin o prisluškivanju Vučića: Ovo se više ne sme ponoviti\nNa pitanje da li će se ikada saznati ko je to činio, Brnabić ističe da je sigurna da će se to desiti.\nGovoreći o hapšenjima Veljka Belivuka i članova njegove kriminalne grupe, Brnabić odgovarajući na pitanje da li će se na ovome završiti s obzirom da se spominje da im je neko iz vrha države pomagao, a da osim nekoliko policijaca nije uhapšena nijedna „krupna zverka“, Brnabić kaže da su krupni igrači privođeni na saslušanje i da će se tek videti.\nKonkretno, premijerka misli na Dijanu Hrkalović, uz napomenu da ne bi prejudicirala ničiju krivicu, kao što nikoga ne bi ni abolirala pre vremena.\n„Istraga ide zadovoljavajućom brzinom s obzirom na to koliko je sve kompleksno i osetljivo, ali verujem da ćemo doći do kraja i da će svi odgovorni biti privedeni pravdi.\nNa pitanje da li oseća odgovornost s obzirom da je reč o novom klanu koji se formirao poslednjih godina, premijerka navodi da je taj klan pre svega uvezen u Srbiju iz Crne Gore, kao i da se ta vrsta kriminala u Srbiju prelila, kao što se prelivaju i neke druge vrste iz nekih drugih država.\n„Mislim da je prvi put urađena ovako opsežna istraga. Posle „Sablje“ nikada organizovanom kriminalu nije zadat tako težak i ozbiljan udarac, a podsetiću vas da je „Sablja“ usledila nakon ubistva premijera“, navela je.\nDodaje da sada nije dozvoljeno da sve ode toliko daleko.\n„Država je bila neuporedivo efikasnija i spremnija tako da se ne osećam odgovorno već ponosno što smo kao država uspeli da napornim obaveštajnim radom predupredimo sve što su kriminalci želeli da urade da destabilizuju zemlju“, ističe premijerka.\nPrema njenim rečima i dalje strahuju za bezbednost predsednika Vučića jer je ugroženiji zbog toga što ga vide kao figuru koja obezbeđuje stabilnost i sigurnost državi.\nAleksandar VučićAna BrnabićDržavni udarprisluškivanje


TIMSKI IGRAČDa li je moguće sarađivati sa svakom osobom koju sretnemo i da li je od svakog tima moguće napraviti pobednički, da li treba više slušati ili više pričati, da li ste i koliko puta uočili razlike u načinu razmišljanja vaših kolega, i dok ste gubili vreme u konfrontacijama ko je u pravu, stara boljka u ljudskom ponašanju izgubili ste dragoceno vreme za izgradnju plana strategije i završetak posla.\nTIMSKA EDUKACIJAU vremenu savremenih tehnologija načina rada i usavršavanja ma koliko neke stvari bile slične ili iste jedan faktor je i dalje varijabilan, a to je Persona ili ti čovek. To je jedina promenjiva konstanta u poslovanju kakvo poznajemo, i dok pravi lideri znaju da prepoznaju sve ono što nas razlikuje kao individue, ljudi koji to treba da nauče prave jedinu i krucijalnu grešku u koracima koje razlikuju lidera i onog ko to pokušava da bude, osuđivanjem i etiketiranjem ljudi oko sebe urušavamo kvalitet tih osoba.\nPravi lideri su iskustvom stekli znanje kako da utiču pozitivno na ljude oko sebe, naše edukacije su samo ubrzano prenošenje iskustava takvih ljudi. U sterilnom okruženju smo sigurni od nastajanja grešaka kakve nastaju tokom života. Za sigurnu i svima potrebnu izgradnju možete uvek dobiti savete od naših agenata bez obzira da li krenuli putem naše edukacije.


Pošta Srbije - Predložene mere za unapređenje položaja zaposlenih u JP „Pošta Srbije"\nPredložene mere za unapređenje položaja zaposlenih u JP „Pošta Srbije"\nVlada Republike Srbije saopštila je da je na sinoćnoj sednici Radne grupe Vlade za JP „Pošta Srbije“ predstavljen predlog za unapređenje položaja zaposlenih, koji su prihvatili predstavnici reprezentativnih sindikata, a odbili predstavnici radnika tog preduzeća.\nPredlog Radne grupe je podrazumevao:\npovećanje ukupne mase zarada od deset odsto\nočekivano prosečno povećanje zarade za sve zaposlene na tehnološkim poslovima (što je približno 12.500 zaposlenih) za oko 13,1 odsto, počev od zarade za januar 2020. godine\nočekivano prosečno povećanje zarade za približno 6,1 odsto, počev od zarade za januar 2020. godine za ostale zaposlene (oko 2.500 zaposlenih)\npredlog Vladi za zapošljavanje na neodređeno vreme još 100 zaposlenih na tehnološkim poslovima do aprila 2020. godine\nraspodelu sredstava svim zaposlenima iz dela dobiti JP „Pošta Srbije“ za 2019. godinu tokom marta 2020. godine u skladu sa odredbama Kolektivnog ugovora\nprestanak obustave rada do usaglašavanja internih akata JP „Pošta Srbije“ radi realizacije dogovorenog.\nPredložene mere predstavljale su prvi korak koji bi, zajedno sa boljim poslovanjem JP „Pošta Srbije“, trebalo da dovede do poboljšanja materijalnog položaja zaposlenih u ovom preduzeću.\nUkoliko se odmah ne obezbedi redovno poslovanje tokom procesa primene gore navedenih zaključaka, ovo javno preduzeće susrešće se sa gubitkom poslovnog prihoda i dovešće se u pitanje obavljanje poverenih poslova od strane države, a koje predviđa Zakon o poštanskim uslugama.\nOd formiranja Radne grupe za JP „Pošta Srbije“ u aprilu 2019. godine do danas, promenjena je Odluka o raspodeli dobiti za 2017. godinu, tako da je dobit, koja je pripala preduzeću, najvećim delom iskorišćena za isplatu zaposlenima.\nTakođe, odobrena je raspodela dobiti za 2018. godinu u skladu sa izmenjenim odredbama Kolektivnog ugovora, ali je JP „Pošta Srbije“ iz sopstvenih sredstava u julu izvršila i jednokratnu isplatu solidarne pomoći u iznosu od 20.000 dinara za zaposlene sa najmanjim platama.\nNadležna komisija Vlade dala je, takođe, saglasnost za prijem u radni odnos na neodređeno vreme 100 zaposlenih na tehnološkim poslovima.\nVlada Srbije je, na inicijativu tog javnog preduzeća, dala saglasnost za uvećanje cena pojedinih poštanskih usluga, čime su stvoreni preduslovi za uvećanje mase zarada i povećanje primanja zaposlenih u 2020. godini.\nZbog svega navedenog, Vlada apeluje na zaposlene da prepoznaju ozbiljnost situacije i granicu realnog, da prihvate najvišu ponudu koju država može u ovom momentu da ponudi i da se zajedničkim snagama unapredi rad JP „Pošta Srbije“ i materijalni položaj zaposlenih.\nIstovremeno, Vlada je podsetila zaposlene na doslednu primenu Zakona o radu i odredaba Kolektivnog ugovora za JP „Pošta Srbije“, kao i Odluke o obezbeđivanju procesa rada u uslovima otežanog funkcionisanja.


Aktivisti Grinpisa na krovu zgrade ECB u Frankfurtu\nTanjug 10. marta 2021. 11:05\nFRANKFURT – Aktivisti iz međunarodne ekološke organizacije „Grinpis“ spustili su se danas na krov zgrade Evropske centralne banke (ECB) da bi razvili transparent u znak protesta zbog politike zajmova ove finansijske institucije, za koju klimatski aktivisti tvrde da favorizuje industriju najvećih zagađivača, prenosi AP.\nAgencija navodi da su aktivisti uz pomoć paraglajdera sa motorom došli do krova zgrade recepcije u sedištu ECB-a u Frankfurtu, pre nego što su razvili transparent sa natpisom „Prestanite da finansirate klimatske ubice“.\nECB je potvrdila da su se aktivisti spustili na njen krov i da je zbog ovog slučaja pozvana policija, prenosi AP.\nAP prenosi da je „Grinpis“ saopštio da je nedavna studija pokazala da banka daje kompanijama koje proizvode velike količine gasova sa efektom staklene bašte bolji rejting rizika, dok su klimatski prihvatljive industrije opterećene većom maržom između tržišne vrednosti njihove imovine i vrednosti koju joj pripisuje ECB i da tako banka sistematski podriva zaštitu klime.\nECB je ranije ove godine objavila da uspostavlja posebnu jedinicu za koordinaciju mera protiv klimatskih promena tokom svog rada, navodi agencija.


Na sastanku u Nišu: Promovisati akcije dobrovoljnog davalaštva kako bi se obezbedili uslovi da krv čeka pacijenta, a ne obrnuto - Far\nPovećati akcenat na promociju davalaštva krvi, naročito kod mladih, kako bi se obezbedili uslovi da krv čeka pacijenta, a ne obrnuto, zaključeno je na redovnom godišnjem sastanku organizacija Crvenog krsta iz južne, jugoistočne i istočne Srbije i Zavoda za transfuziju krvi u Nišu.\nU radu skupa održanog 2. decembra učestvovali su predsednik Crvenog krsta Dimitrovgrad Nikola Jordanov i sekretar Vesna Todorov. Osim predstavnika organizacija Crvenog krsta iz gradova i opština u pomenutim regionima, skupu su, između ostalih, prisustvovali Dragan Radovanović, predsednik Crvenog krsta Srbije, Ljubomir Miladinović, generalni sekretar ove organizacije, predstavnici Ministarstva zdravlja, kao i predstavnici Zavoda za transfuziju krvi iz Niša.\nNikola Jordanov je u izjavi za FAR rekao da su teme sastanka bile sagledavanje postignutih rezultata u 2019. i planovi za narednu godinu, kao i aktuelni zadaci Crvenog krsta i lokalnih organizacija u dobrovoljnom davalaštvu krvi.\nPrema rečima Jordanova, cilj je da se nastavi kontinuitet rada organizacija Crvenog krsta na istim principima kao i do sada. On, takođe, ističe da je ukazano na najvažnije aktivnosti lokalnih organizacija, kao što su ostvarivanje programa koji su Crvenom krstu povereni kao javna ovlašćenja – dobrovoljno davalaštvo krvi, obuka iz prve pomoći, delovanje u nesrećama i socijalni program.\n„Akcenat je stavljen i na finansiranje ovih humanitarnih organizacija od strane lokalnih samouprava i Republičkog Crvenog krsta, a prisutni su upoznati i sa Zakonom o zaštiti podataka o ličnosti, kao i o Statutu Crvenog krsta koji će u narednoj godini biti usklađen sa Statutom Međunarodne federacije Crvenog krsta“ – ističe Jordanov.\nPredsednik Crvenog krsta Dimitrovgrad naglašava da je na sastanku konstantovano da kultura davanja krvi i humanosti još uvek postoji, tako da je održan nivo davanja neophodan za normalno funkiconisanje zdravstvenog sistema.\n„Od kako je novi Zakon o transfuziji krvi u primeni, postignut je pomak u pozitivnom smislu i uveden red, jer se prikupljenje, obrada, testiranje i distribuiranje krvi vrši iz četiri centra u Srbiji – Beograd, Novi Sad, Niš i Kragujevac, a porodično davanje odnosno pozivanje rodbine da daje krv su prošlost“ – kazao je on.\nDimitrovgrad se po davalaštvu krvi nalazi na republičkom proseku. U ovoj godini je u sedam akcija krv dao 241 građanin, a do kraja godine preedstoji još jedna kampanja dobrovoljnog davalaštva krvi, koju organizuju Crveni krst Dimitrovgrad i Zavod za transfuziju krvi iz Niša, zaključio je Jordanov.\nFoto: iz albuma Nikole Jordanova\nAkcija dobrovoljnog davanja krvi u Dimitrovgradu 18 души се включиха в акцията по доброволно кръводаряване в Димитровград U trećoj ovogodišnjoj akciji krv dalo 39 Dimitrovgrađana U Dimitrovgradu održana prva akcija dobrovoljnog davanja krvi za 2018. godinu\ncaribrodCrveni krstDimitrovgradDobrovoljno davalaštvoKrvNikola JordanovNišpromocijasastanakZavod za transfuziju krvi


Ministarstvo poljoprivrede: Zaštićen naziv specijaliteta “Bamije na ulcinjski način” - Ulcinj info\nCrna Gora je dobila novi zaštićeni proizvod oznakom kvaliteta, odnosno oznakom garantovano tradicionalnog specijaliteta, riječ je o gotovom jelu (gastronomskom specijalitetu) „Bamiji na ulcinjski način“. Pokretači i nosioci ovog zaštićenog naziva je „Udruženje za uzgoj i promociju bamije“ iz Ulcinja, saopšteno je iz Ministarstvo poljoprivrede, šumarstva i vodoprivrede.\n“Uspostavljanje sistema zaštite i podizanja vrijednosti poljoprivrednih proizvoda i hrane sa geografskim oznakama, kao i sistema za zaštitu proizvoda s posebnim svojstvima i karakteristikama, koja proizilaze iz tradicionalnih načina proizvodnje i pripreme čine osnovu politike kvaliteta. Širom svijeta javljaju se rastuća očekivanja i zahtevi potrošaca za hranom i poljoprivrednim proizvodima koji nose oznaku određenog kvaliteta, posebno onog kvaliteta koji je povezan sa porijeklom, tradicijom i specificnim znanjem i vještinama”, navodi se u saopštenju.\nZa Ministarstvo je ovo izuzetno važan doprinos jer je ovo PRVI proizvod zaštićen kao garantovano tradicionalni specijalitet.\n“Pravni efekti registrovanja naziva GTS nijesu direktno vezani za koncept teritorije kao što su geografske oznake i svi proizvođači koji proizvode u skladu sa specifikacijom imaju pravo da koriste registrovani naziv, bez obzira gdje se nalaze tj. gdje se proizvodnja obavlja, ako ispunjavaju zahtjeve propisane usvojenom na (prehrambene) proizvode koji su rezultat proizvodnog procesa koji odgovara tradicionalnom načinu pripreme i obrade tih proizvoda ili je su proizvodi proizvedeni upotrebom sirovih materijala ili sastojaka koji se tradicionalno koriste u proizvodnji”, piše u saopštenju.\nZaštićeni naziv garantovano tradicionalnog specijaliteta ili sa njom povezanim nacionalno propisanim znakom (logotipom), više se ne može koristiti na deklaraciji sličnih poljoprivrednih ili prehrambenih proizvoda koji ne ispunjavaju uslove iz objavljene specifikacije garantovano tradicionalnog specijaliteta.\n“GTS je šema vrlo specifična, jer potencijalno može obuhvatiti veliki broj korisnika. Naime, oznaka GTS se može koristiti za proizvode sa posebnim karakteristikama proisteklim iz upotrebe tradicionalnih sastojaka ili tradicionalnog načina pripreme. “Tradicionalan” označava dokazanu upotrebu proizvoda na tržištu kroz vremenski period koji pokazuje prenošenje sa generacije na generaciju, u trajanju od najmanje 30 godina”, navode iz ministarstva.\n„Bamija na ulcinjski način“ je gastronomski specijalitet, gotovo jelo od povrća sa dodatkom mesa koji je postao prepoznatljiv kroz vrijeme kao najčešće spravljan i po specifičnom metodu proizvodnje tipičan za Ulcinj. Osnovna sirovina u gastronomskom specijalitetu je bamija.\n„Bamija na ulcinjski način“ je specijalitet među jelima koje ima svoj jedinstveni recept i metod proizvodnje koji zahtijeva veliku preciznost, vještinu i znanje. Smatra se crnogorskim kulinarskim specijalitetom i tradicionalnom i autentičnom odlikom ulcinjske kuhinje, već decenijama unazad. Jedinstveni recept je rezultat vještina i znanja ulcinjskih domaćica i metoda proizvodnje koji zahtjeva veliku preciznost, te se na ovaj način priprema samo u toj regiji. „Bamija na ulcinjski način“ odlikuje bogat asortiman mirisa i ukusia i prijatna opažanja u ustima koja daju osećaj punoće, sočnosti i sitosti.\n“Bamija spremljena na tipičan način, karakterističan za Ulcinj, kao gastronomski specijalitet je bila u ponudi decenijama. Dokaz toj tvrdnji je i meni iz „Dvorca Balšića“ i „Palate Venecija“ iz 1996. godine. Navedene godine su pomenuta dva hotela iz Ulcinja organizovala i prezentaciju kroz degustiranje pripremljene bamije u hotelu „Crna Gora“”, objašnaavaju u saopštenju.\nMnogo je publikacija i kuvara koji daju doprinos očuvanju kulinarskog bogatstva i autentičnosti kuhinje Crne Gore. Među mnoštvom gastronomskih specijaliteta opisana je i jelo „Bamije“ i metod tipičan za Ulcinj i okolinu.\n“Za naše Ministarstvo, kao i za Crnu Goru ovo je značajan korak. Kvalitet i raznovrsnost proizvodnje u oblastima evropske poljoprivrede čine jednu od najvažnijih naših snaga, jer obezbjeđuju konkuretnu prednost i opstanak malim, specifičnim i tradicionalnim proizvođačima i daju veliki doprinos njenom kulturnom i gastronomskom naslijeđu”, dodaju u saopštenju.\nZaštita, kao što je ova je posljedica vještina i odlučnosti proizvođača koji su održavali tradiciju, ali su vodili računa i o razvoju novih sastojaka i načina proizvodnje, modernizaciji proizvodnje i proizvoda kao i valorizaciji kroz sektor turizma. Zaštitom ovakvih proizvoda postižemo prepoznatljivost na tržištu, kako na regionalnom tako i na međunarodnom, na ovaj način proizvod doprinosi prepoznatljivosti mjesta i regiona.\n“Promocija i zaštita proizvoda oznakama kvaliteta doprinose ruralnom razvoju, diverzifikaciji prehrambenih proizvoda i većem izboru potrošaca. Zaštita naših specifičnih proizvoda doprinosi i bogatjoj turističkoj ponudi, te razvoju samih turističkih destinacija”, zaključuje se u saopštenju.


Zaključen Kolektivni ugovor za hemiju i nemetale | Unija Poslodavaca Srbije\nUnija poslodavaca Srbije i Samostalni sindikat hemije i nemetala Srbije zaključili su Poseban kolektivni ugovor za hemiju i nemetale Srbije, koji ugovor je u integralnom tekstu dogovoren još 20. marta ove godine, ali iz razloga uvođenja vanrednog stanja u Republici Srbiji tom prilikom nije mogao biti potpisan.\nIz navedenih razloga, zvanično potpisivanje ovog kolektivnog ugovora upriličeno je u petak, 5. juna na Četvrtom kongersu Samostalnog sindikata hemije i nemetala Srbije. Ovaj opšti akt je za Uniju poslodavaca Srbije potpisao predsednik Sektora hemije i nemetala Srbije Nenad Dojčilović, dok je za Samostalni sindikat hemije i nemetala Srbije svoj potpis na isti stavio predsednik tog sindikata Ljubiša Nestorović.\nBitno je istaći, da je primena Posebnog kolektivnog ugovora za hemiju i nemetale Srbije, ugovorena sa odloženim dejstvom, odnosno tek nakon donošenja odluke Vlade o proširenom dejstvu ovog akta, nakon koje bi poslodavci imali dodatni rok od 90 dana za usaglašavnje svojih opštih akta i ugovora o radu.\nTakođe, u vezi samog teksta Kolektivnog ugovora, ističemo da je velika novina činjenica da isti sadrži samo elemente za obračun i isplatu osnovne zarade i drugih troškova u vezi sa radom, te da će se nakon početka njegove primene sva finansijska davanja prema zaposlenima dogovarati na nivou poslodavca, odnosno direktno između poslodavca i njegovih zaposlenih.


Sportske.net - Neka drugačija Zvezda, Deki pravi novi štoperski tandem?\nPankov je bolji od Milunovića, to sam Miloju najviše zamerao, ali on je gurao ovog zbog skoka.\nMožda uigravanje formacije sa 3stopera\nmilunovic-degenek-pankov, zbijen srednji red,bekovi visoko,2 špica..\n3-5-2, ili neka od varijacija (3-4-1-2, ....)\nVeliki igrac ali los covek\novo je idealno,milunovic ima mnogo velike oscilacije u toku utakmice i ne moze se na njega osloniti,pankov do sad nije imao takvih ispada,dok je degenek najbolji stoper zvezde u zadnje vreme.\nsamo jos la paru neko da izbaci iz 11 i to je to,mozda je vreme da gavric dobije priliku\nNema bas nekog smisla, ako je Milunovicu najveci minus sto je dosta lako dobio par zutih... Cinjenica je da je bas Milunovicu jaca strana to sto je miran na lopti. Pankov je srcaniji, cvrsci, ali to vec imamo u Degeneku, tako da Milunovic-Degenek u ovom trenutku djeluje kao najbolja kombinacija. Naravno, ako ne stigne Tosic, tako iskusan stoper bi nam bio ogromno pojacanje.


Treća žrtva zaraze koronavirusom u Srbiji – RTV SUNCE Arandjelovac\nHome » Srbija » Treća žrtva zaraze koronavirusom u Srbiji\nTreća žrtva zaraze koronavirusom u Srbiji\nin Srbija, Vesti 24/03/2020\nPredsednik Republike Srbije Aleksandar Vučić saopštio je da je danas od posledica zaraze koronavirusom u KBC „Dragiša Mišović“ preminula još jedna osoba starosti 60 godina, što je treća žrtva ove bolesti u našoj zemlji, najavivši drastično uvećanje testiranja koje se može očekivati za 48 časova.\nVučić je na konferenciji za novinare, na kojoj je učestvovala i predsednica Vlade Srbije Ana Brnabić, kao i članovi kineskog ekspertskog tima za borbu protiv koronavirusa, koji su pre dva dana doputovali u našu zemlju, precizirao da preminula ženska osoba nije imala težu kliničku sliku.\nOn je rekao da se broj obolelih povećava iz dana u dan, a takav se utisak stiče i zbog loše metodologije, po kojoj smo saopštavali dva puta dnevno broj zaraženih, ističući da će se sada to činiti jednom, u 15 časova, onako kako to rade druge evropske zemlje.\nNadležni su se do sada trudili i delimično uspeli da, ne samo uz nadzor, već i uz ključnu ulogu lekara, uspore pandemijsku krivu, kako ne bi došlo do eksponencijalnog rasta obolelih, kao što je slučaj u nekim zemljama, ukazao je predsednik.\nOn je najavio, nakon razgovora sa kineskim stručnjacima, promenu pristupa u borbi protiv koronavirusa, koja podrazumeva veći broj testiranja, ali i izolaciju i lakše obolelih ljudi.\nKrenućemo na masovna testiranja, a njihovo drastično uvećanje može se očekivati za 48 časova, poručio je Vučić i naveo da imamo dovoljno testova za prve dane drastičnog uvećanja, a u međuvremenu dobićemo nove testove i ljude koji mogu da ih sprovedu.\nPrema njegovim rečima, iz razgovora sa kineskim stručnjacima predstavnici države su mnogo toga saznali, a bilo je reči o tri stvari – kako i na koji način da zdravstveno, medicinski tretiramo i napadnemo koronavirus, koje su dodatne mere koje država može i mora da preduzme da bismo omogućili zdravstvu da obavi svoj posao, kao i ekonomske mere da se olakša kriza, odnosno omogući da građani prežive period i imaju pristojnu budućnost u zemlji.\nVučić je, ističući da je prihvaćen kineski model, rekao da je ovo što je planirano teško uraditi, da će biti mnogo problema u tehničkom smislu, ali da će se država boriti duplo snažnije nego do sada.\nOno što je potrebno jeste potpuno poštovanja mera, s tim što se policijski čas ne mora proširivati, već ljudi moraju biti disciplinovaniji, objasnio je on i najavio da će policija pooštreno kontrolisati ljude u izolaciji, koji mogu da očekuju kazne od 3 do 12 godina zatvora za kršenje ove mere.\nTakođe, predsednik je najavio da će se sprovoditi trijaža uz pomoć kineskih eksperata, pri čemu će lakši bolesnici biti smeštani u posebnu izolaciju sa mnogo izlaza i ulaza.\nSpremni smo, kako je poručio, da odmah 3.000 kreveta napravimo za najlakše bolesnike, da ispratimo njihovu bolest od početka do kraja, a to će biti ili na Beogradskom sajmu ili u Studentskom gradu u Beogradu, u Hali Čair u Nišu, Spensu u Novom Sadu.\nOdluka o ovom biće doneta sutra, najavio je on i precizirao da će se za srednje bolesnike koristiti neinvazivni respiratori, a za teže invazivni klinički respiratori, kojih imamo sve više.\nPredsednik je preneo da su kineski stručnjaci istakli da su zadovoljni našim terapijskim protokolima i time što lekari koriste lek Hlorokin, najavivši da će razgovarati sa predstavnicima kompanije „Galenika“ da počne da proizvodi pomenuti lek, iako ga imamo za hiljade bolesnika.\nOno što ćemo morati da postignemo jeste striktna izolacija svakog obolelog ukoliko ne želimo da nam se ponovi scenario Italije i Španije, naglasio je on i ukazao na to da je neophodno da budemo agresivniji, jer smo se do sada samo branili.\nSrbija će, zahvaljujući podršci Kine, ali i nabavci respiratora na drugim stranama, za 10 do 15 dana, proporcionalno broju stanovnika, biti među prvih 20 zemalja po broju ovih medicinskih aparata, rekao je Vučić.\nOn je objasnio da nam je NR Kina dala značajnu količinu respiratora, dok smo deo od njih i kupili, naglasivši da moramo da nabavimo i neinvazivne respiratore za lakše bolesnike, kako ne bi došli u sitauciju da moramo da biramo čiji ćemo život da spasimo.\nPrema njegovim rečima, naša zemlja računa i na pomoć Kine u daljoj nabavci opreme, ali i kada je reč o ekspertskom znanju i lekovima.\nSledeće sedmice, kako je najavio, imaćemo bar 20 miliona hiruških maski, budući da smo preorijentisali rad naših preduzeća i pokrenuli proizvodnju maski.\nPredsednik je, odgovarajući na pitanje da li se, nakon razgovora sa kineskim stručnjacima, razmatra mogućnost da se izoluju gradovi i regioni, rekao da se razmišljalo o tome da se izoluje Beograd i posebno 10 opština koje su žarište.\nČim to bude potrebno, mi ćemo to uraditi, poručio je Vučić i ukazao na to da će od sada sve mere biti donete na osnovu razgovora sa kineskim stručnjacima.\nIstovremeno, predsednik Srbije je saoštio da će penzija za mart biti isplaćena u celosti 10. aprila, umesto u dva dela, kako se inače isplaćuje, a uz to će biti isplaćena i najavljena pomoć od 4.000 dinara.\nTakođe, ni plate neće biti smanjivane, jer Srbija ima novca i nema problema sa likvidnošću, poručio je on i dodao da će naša zemlja u narednim danima odlučivati o daljim merama jer se do sada gledalo kako da se ublaži tragedija, a da se sada kreće u kontranapad.\nPredsednik Republike je najavio da će za desetak dana biti predložen ozbiljan ekonomski program za prevazilaženje krize, navodeći da će biti izdvojene od 2,5 do 4,5 milijardi evra, pre svega za jačanje privatnog sektora, turizma, usluga, preduzetništva, poljoprivrede, odnosno svih grana privrede koje su najviše pretrpele.\nPrema njegovim rečima, na podršku će moći da računaju samo oni koji ne budu otpuštali zaposlene dok traje krizni period, uz napomenu da država neće plaćati onima koji svoju dosadašnju nelikvidnost žele da pokriju ovom situacijom.\nOn je izrazio uverenje da će i ove godine Srbija imati BDP među prve tri zemlje u Evropi, i istovremeno preneo zahvalnost brojnim firmama koje su izdvojile sredstva za pomoć u ovim teškim trenucima.\nVučić je još jednom apelovao na sve građane da ostanu kod kuće, i iskazao zahvalnost svima koji su disciplinovani, koji se bore i vredno rade, jer je smisao svih uvedenih mera da se sačuvaju životi.\nAmbasadorka NR Kine u Srbiji Čen Bo prenela je da će ove nedelje u Srbiju stići još jedan kontigent pomoći u vidu medicinske opreme i materijala iz te zemlje, pri čemu će Ambasada Kine biti u kontaktu sa Vladom Srbije i predsednikom Vučićem.\nOna je dodala da su kineski lekari, koji su došli da pomognu Srbiji u borbi protiv koronavirusa, u poslednja dva dana imali intenzivne sastanke sa srpskim kolegama i da su im preneli savete i iskustva u vezi sa epidemijom tog virusa.\nAmbasadorka je prenela zahvalnost predsedniku Republike i srpskom narodu na poverenju koje su u ovoj situaciji ukazali Kini i kineskim stručnjacima.\nPrethodna: Večeras od 21 čas aplauz podrške prosvetnim radnicima\nSledeća: Ove nedelje sve apoteke dobijaju maske


Pokret "Dosta je bilo - Saša Radulović" saopštio je da je ministar finansija Lazar Krstić podneo ostavku ne zbog neslaganja s premijerom oko intenziteta i brzine sprovođenja reformi, već zato što ga u Vladi Srbije niko ni za šta...\nRadulović: Samo ja mogu da demontiram parazitski sistem\nNosilac liste ‘Dosta je bilo’ Saša Radulović pozvao je večeras građane da glasaju za njegovu listu, jer samo on može da demontira parazitski sistem i partijsko zapošljavanje u javnom sektoru.\n13.03.2014 Novi Sad\nPerformans Dosta je bilo: Lancima vezani za Parazitski sistem\nUdruženje građana i izborna lista "Dosta je bilo“ Saša Radulović" održalo je danas u centru Novog Sada performans, kojim su poručili da Srbiju opterećuje "parazitski sistem" i onemogućuje joj ekonomski napredak.\nRadulović: Svi vole da pričaju o reformama\nNosilac liste ‘Dosta je bilo’ i bivši ministar privrede Saša Radulović izjavio je danas da nije posao drzavne uprave i predstavnika države da glume Supermena, već da službe spasavanja postave na zdrave osnove kako bi radile svoj posao.\nAktivisti liste "Dosta je bilo - Saša Radulović" danas su, u okviru predizborne kampanje, sproveli akciju "Promocija novog Mercedesa".\nSaša Radulović pokrenuo kampanju za izbore\nBivši ministar Saša Radulović pozvao je građane da podrže listu sa kojom će nastupiti na predstojećim izborima.


EU, SAD i dalje zaoštravanje na Zapadnom Balkanu\nPrijava protiv Divjaka za ratni zločin nad Srbima\nJoš jedna crvena poternica Interpola za državljaninom BiH\nMakedonija dobija vladu početkom naredne sedmice\nU BiH 23 osuđena zbog ratovanja i pristupanja Islamskoj državi\nSIPA pretresa stanove i objekte osoba koje se dovode u vezu sa carinskim prevarama\nEntitetski premijeri nisu optimisti oko zakona o akcizama u BiH\nEvropska unija i SAD zajednički ulažu napore da se zaoštravanje, ponovo bremenito i etničkim sukobima na Zapadnom Balkanu predupredi i usmeri ka smirivanju i regionalnoj saradnji, kažu EU i NATO diplomatski izvori u Briselu.\nDeo toga je, rekli su agenciji Beta u Briselu ti izvori, poziv visoke predstavnice EU Federike Mogerini premijerima sa Zapadnog Balkana da u Briselu razgovaraju o "prilikama u regionu u svetlu najnovijih zbivanja", s ciljem i da se "zajednički sagleda kako se dalje može ići napred".\nTo je takođe i nova poseta regionu, ovog puta Srbiji, zamenika pomoćnika državnog sekretara SAD Hojta Brajana Jia koji je u američkom Kongresu uoči puta rekao da je "to područje, mada Balkan više nije u žiži međunarodne pažnje kao nekad, sučeljeno s ogromnim izazovima koji, ako se zapostave, predstavljaju pretnju američkim interesima u Evropi".\n"Zabrinjavajući razvoj" na Zapadnim Balkanu je bio predmet rasprave i samih vođa EU, a Nemačka koja, za razliku od većine članica Unije, i dalje pridaje pažnju regionu, i sad izgleda jedina priprema i neku novu političku platformu ne bi li se sprečilo urušavanje bezbednosti i stabilnosti u tom području.\nTu analizu i platformu, za koju se još ne zna da li će sadržati i neke opipljivije predloge, spremaju saradnici šefa nemačke diplomatije Sigmara Gabrijela i trebalo bi da se o njoj raspravlja, ako ne već na ministarskom susretu EU krajem juna, onda na sastanku na vrhu EU-Zapadni Balkan 12. jula u Trstu.\nHojt Ji, koji sad činjenički manje-više vodi američku spoljnu politiku prema Balkanu pošto su svi viši funkcioneri do državnog sekretara smenjeni u očekivanju nove administracije, već je posetio neke zapadnobalkanske zemlje.\nOn, u očekivanju jasnijih stavova buduće politike Vašingtona, ne nosi sobom nikakve nove elemente, već jednostavno reaguje na ono što on vidi "etničkim zategnutostima koji su ponovo u usponu na Balkanu".\nHojt Ji je uspeo da u Albaniji privoli opoziciju i vladajući vrh na saradnju u parlementu, i, mada ne baš sistemom "svilenog gajtana", već ponudom i neke "šargarepe" je ubedio i šefa države u Skoplju da otvori put ka formiranju vlade posle izbora i spreči ono što su u Briselu i Vašingtonu videli kao pretnju političkog rasula i etničkih sukoba.\nDiplomatski zvaničnici u NATO su Beti preneli da je među atlantskim saveznicima porasla zabrinutost zbog toga što su EU i SAD u ne malom proteklom razdoblju gurnuli u stranu Zapadni Balkan.\nRazlog tome su, što se samo delimično može opravdati, kako je rečeo, bili i burni događaji u samoj Uniji, kao i američki izbori i još uvek nedovoljno jasna politika novog predsednika Donalda Trampa.\nHojt Ji je u "Pododboru za Evropu, Evroaziju i narastajuće pretnje" američkog Kongresa upozorio da na Zapadnom Balkanu osetno jenjava ranija "privlačna moć" za ulazak u EU i NATO zbog duge ekonomsko-socijalne krize, urušavanja demokratije, korupcije, gušenja slobode medija, a na to je nadovezao i pretnju širenja islamskog ekstremizma i terorizma, kao i "zloćudno delovanje Rusije".\nVisoki zvaničnik Stejt departmenta je upozorio kongresmene da bi "nerešavanje problema regiona" izazvalo sukobe u koje bi SAD "neumitno" bile uvučene.\nTo je ono, što su posebno podvukle diplomate u NATO, što niko i nikako ne želi jer bi, ako ne baš ratovi, a ono oružani sukobi, pobune i haos upravo "neumitno" izazvali i nestabilnost u samoj Evropskoj uniji i zapretili bezbednosti članica NATO.\nPomenuti pododbor Kongresa je pozvao i poznatog američkog publicistu i novinara Gordona Bardoša da, kao poznavalac Balkana, iznese svoje viđenje tamošnjih zbivanja.\n"Svedoci smo opasnosti koje bi iskrsle ako bi Balkan ponovo postao front novog hladnog rata između Moskve i Vašingtona", rekao je Bardoš i dodao da bi to "značilo da se demokratizacija jugoistočne Evrope žrtvuje za vek još jednog pokolenja".\nPredsednik Pododbora Dana Rorbaher je zamerio Hojt Jiu i učesnicima u raspravi da pravom "rusofobijom" delom pokrivaju loše poteze Zapada.\nBardoš je ocenio da su "američka i podrška EU demokratskim institucijama u regionu bili sistematski žrtvovani potpori i legitimizaciji autoritarnih lidera koji su shvatili da će jednostavno samo ako pričaju o demokratiji i ljudskim pravima i prikazujući sebe protivnicima ruskog napredovanja na Balkanu, od Vašingtona dobili zeleno svetlo da bace na kolena političku opoziciju, nezavisne medije, krenu u opštu korupciju".\nPolicijska uprava Trebinje podnela je u sredu protiv penzionisanog generala Armije BiH Jovana Divjaka krivičnu prijavu za ratne zločine nad Srbima, javili su mediji.\nDivjak je rekao da je pročitao tu vest, ali da "nema nikakav komentar", objavili su sarajevski mediji.\nPU Trebinje predala je Tužilaštvu BiH prijavu protiv Divjaka zbog osnovane sumnje da je na području Konjica tokom 1992. godine počinio krivična dela ratni zločin protiv civilnog stanovništva i ratni zločin protiv čovečnosti.\nDivjak se tereti da je znao za postojanje logora Čelebići, a da ništa nije učinio da spreči hapšenje više stotina civila srpske nacionalnosti, od kojih je njih osamnaest podleglo povredama, dok je više desetina žena silovano.\nU prijavi je navedeno da je Divjak u drugoj polovini 1992. godine posetio logor Čelebići, u kojem su se nalazili protivpravno zatvoreni Srbi, kao i da je podsticao političko-vojnu kampanju, odnosno proganjanje više od 600 osoba srpske nacionalnosti i njihovo zatvaranje u logor Čelebići.\nPU Trebinje navela je da je Divjak 1992. godine, kao zamenik komandanta Vrhovnog štaba Armije BiH, kao komandant Teritorijalne odbrane za Hercegovinu i kao jedan od osnivača "Patriotske lige" za Hercegovinu, kršio pravila međunarodnog humanitarnog prava, prvenstveno odredaba Ženevskih konvencija.\nTokom rata u BiH, u logorima Čelebići, Musala i Bradina, na području Konjica, bilo je zatočeno oko dve hiljade logoraša srpske nacionalnosti - muškaraca, žena i dece.\nNa istom području stradalo je 178 srpskih civila, a više žena je silovano. Do sada je za ove ratne zločine pred Haškim tribunalom osuđena jedna osoba.\nInterpol je objavio crvenu poternicu za Hamzom Labidijem, 18-godišnjim državljaninom BiH, koji se dovodi u vezu s terorističkim aktivnostima, preneo je sarajevski Dnevni avaz.\nTo je trinaesta crvena poternica koju je u poslednjih godinu dana Interpol objavio za državljanima BiH.\nU poternici je navedeno da je Libidi rođen u Zavidovićima u BiH i da je poternica raspisana na zahtev pravosudnih organa BiH koji ga terete za krivično delo "ilegalno stvaranje i pridruživanje stranim paravojnim i parapolicijskim formacijama".\nPo pisanju sarajevskog lista, Labidi je sin jednog od državljana arapskog porekla koji se rodio u BiH, a sada je u ratu u Siriji.\nMakedonija bi početkom sledeće sedmice trebalo da ima novu koalicionu vladu, izjavio je mandatar za sastav makedonske vlade, lider SDSM Zoran Zaev.\nOn je u Briselu, gde je bio na večeri balkanskih premijera u organizaciji EU, istakao da su pregovori sa albanskim partijama, članicama parlamentarne većine, "u punom jeku" i da očekuje zatvaranje spiska ministara do kraja sedmice.\n"Mogu da kažem da smo sa svim partijama (DUI, Alijansa za Albance), osim sa Pokretom Besa, blizu i po pitanju kadrova i resora. Sa Besom još razgovaramo o tome. Pokušaćem do kraja sedmice da pošaljmo predlog programa i sastava vlade Sobranju", rekao je Zaev. Lider SDSM je mandat za formiranje vlade dobio u prošlu sredu, a u petak je počeo pregovore s tri albanske stranke, članice parlamentarne većine - DUI, Besa i Alijansa za Albance.\nStranke parlamentarne većine imaju ukupno 67 poslanika u Sobranju koje ima 120 mesta. SDSM ima 49, DUI 10, Besa pet i Alijansa za Albance tri poslanika.\nOpozicioni VMRO DPMNE Nikole Gruevaskog ima 51 poslanika, a najmanja albanska stranka DPA dva.\nPrema Poslovniku o radu Sobranja, sednica za izbor vlade treba da se održi u roku od 15 dana od trenutka kada mandatar dostavi program i sastav vlade. Predsednik Sobranja taj predlog mora odmah da pošalje poslanicima, a Talat Džaferi je najavio da će odrediti bar tri dana za razmatranje predloga.\nZbog pridruživanja organizovanoj terorističkoj grupi i odlaska na strana ratišta, u Bosni i Hercegovini su do sada pravosnažno osuđene ukupno 23 osobe, saopšteno je iz Tužilaštva BiH.\nPoslednja pravosnažna presuda je izrečena Mehmedu Tutmiću koji je osuđen na četiri godine zatvora zbog pristupanja Islamskoj državi i odlaska na strana ratišta.\nU saopštenju je navedeno da oslobađajućih presuda nije bilo, što, kako je naglašeno, ukazuje na profesionalan rad Tužilaštva BiH i partnerskih agencija.\n"Ovaj podatak značajan je i sa aspekta prevencije, jer pokazuje da će osobe koje se odluče za počinjenje navedenih krivičnih dela, biti otkrivene i procesuirane, kao i da policijske, bezbednosne i pravosudne institucije BiH imaju kapacitete da se suprotstave terorizmu", istaknuto je u saopštenju.\nZa odlaske na strana ratišta i povezana krivična dela izrečene su pravosnažne kazne u ukupnom trajanju od oko 50 godina zatvora.U odnosu na broj predmeta, pravosuđe Bosne i Hercegovine, dodaje se u saopštenju, najefikasnije je u regionu, kada je u pitanju otkrivanje i procesuiranje krivičnih dela koja imaju veze sa terorizmom i značajan je partner u okviru globalne borbe protiv terorizma i terorističkih aktivnosti.\nPripadnici Agencije za istrage i zaštitu (SIPA) BiH po nalogu Tužilaštva BiH juče izvode veliku akcija u borbi protiv finansijskog kriminala i korupcije.\nTužilaštva BiH je saopštilo da se pretresa nekoliko lokacija na području Gradačca, Srebrenika, Distrikta Brčko BiH i Banjaluke.\nU Tužilaštvu je najavljeno da će više detalja o akciji biti poznato tokom dana, a sarajevski mediji su objavili da se pretresaju stanovi i objekti osoba koje se dovode u vezu s carinskim prevarama.\nPremijeri Republike Srpske i Federacije BiH izrazili su sumnju da će u parlamentu BiH biti usvojen set zakona o akcizama koji je uslov za nastavak kreditnog aranžmana sa Međunarodnim monetarnim fondom (MMF).\nPremijerka RS Željka Cvijanović rekla je da nije optimista da će ti zakoni biti usvojeni, dok je premijer Federacije BiH Fadil Novalić rekao "da je sve skupa otišlo u krivu stranu".\nUsvajanje seta zakona o akcizama, kao i Zakona o osiguranju depozita na nivou BiH, uslovi su da bi MMF uplatio Bosni i Hercegovini novu tranšu kredita od 150 miliona evra.\nParlament BiH u aprilu nije podržao setu reformskih zakona, među kojima je i Zakon o akcizama, kojim je predviđeno povećanje akciza na naftu, naftne derivate i lož ulje za 15 pfeninga po litru. Protiv predloga zakona su bile stranke Saveza za promene, koje su u RS opozicija, opozicione stranke iz Federacije BiH, kao i četiri poslanika SDA koji su glasali mimo smernica iz vrha stranke. Za zakon su glasali poslanici SNSD i DNS-a, koji čine vlast u RS, te poslanici SDA i HDZ BiH, koji čine vladajuću koaliciju u Federaciji BiH.\nCvijanović je posle sastanka entitetskih premijera s članovima Predsedništva BiH povodom najave da će Upravni odbor Uprave za indirektno oporezivanje (UO UIO BiH) ponovo uputiti u proceduru set zakona o akcizama rekla da to Vlada RS nikome nije sugerisala da čini.\nOna je rekla da je za RS "apsolutno neprihvatljivo ono što odstupa od dogovora koji imamo sa MMF-om" i da postoje ograničenja u vezi s izmenama prvobitnog teksta tih zakona.\n"Ne možete da osvežavate taj tekst kako vam to politički padne napamet, jer su neke stvari definisane sa MMF-om. Tačno se zna šta tu može da se radi", naglasila je Cvijanovićeva.\nNovalić je rekao je da Vlada Federacije BiH nije dala nikakvu instrukciju svojim predstavnicima u UO UIO BiH, jer misli da treba objasniti javnosti o čemu se radi kad je reč o setu zakona o akcizama.\n"Mislimo da je sve skupa otišlo u krivu stranu. Neko je izneo stav da ćemo mi iz dodatnih akciza kripiti budžetske rupe, što je nemoguće, a ni do sada to nije bilo moguće", naglasio je Novalić.\nDirektor UIO BiH Miro Džakula najavio je da će Upravnom odboru UIO do kraja sedmice biti upućen novi predlog izmena Zakona o akcizama, sistemu indirektnog oporezivanja i o uplatama na jedinstveni račun.


Pocinje SP za kosarkasice, Srbija na startu sa Angolom\nRadio Šumadinac > Forum > OPŠTI FORUMI > Sport > Kosarka > Pocinje SP za kosarkasice, Srbija na startu sa Angolom\n27.09.2014 21:07 #1\nPočinje SP za košarkašice, Srbija na startu sa Angolom\nISTANBUL - Ženska košarkaška reprezentacija Srbije danas protiv selekcije Angole počinje takmičenje na Svetskom prvenstvu u Turskoj na kojem će pokušati da dokaže da četvrto mesto sa Evropskog šampionata prošle godine nije bilo slučajnost.\nSrpske košarkašice nalaze se u izuzetno teškoj grupi D, gde su osim Angole, dvostrukog uzastopnog prvaka Afrike, još olimpijski i svetski šampion, reprezentacija SAD, i trećepĹˇlasirana u Aziji, selekcija Kine.\nKoliko izabranicama selektorke Marine Maljković predstoji težak posao govori podatak da su od svih učesnika 17. svetske smotre kao 28. na FIBA rang listi bolje plasirane samo od Mozambika, koji zauzima 38. mesto.\nIpak, one se na obaziru na to i sa velikim optimizmom iščekuju duele sa kvalitetnim rivalima, rešene da od starta pokažu kako mogu do značajnog uspeha u Turskoj.\n"Osećamo da pišemo istoriju, jer Srbija pod ovim imenom prvi put učestvuje na svetskom prvenstvu košarkašica. Svesni smo da je ovo poseban trenutak i daćemo sve od sebe da što bolje prođemo na šampionatu", rekla je Maljkovićeva uoči starta takmičenja.\nOna je ocenila da je samo učešće na planetarnom prvenstvu veliki uspeh i dodala da se nada da će ekipa nastaviti da dostojno predstavlja zemlju na velikim takmičenjima.\n"Uvek insistiram na timu, na 12 sestara, borbenosti, što nam je donelo rezultat na Evropskom prvenstvu u Francuskoj i krasi nas poslednje tri godine. Idemo korak po korak, utakmicu po utakmicu, važno je da devojke uđu hrabro, bore se na svakom meču i ponosno predstavljaju svoju zemlju", poručila je Maljkovićeva.\nUtakmica 1. kola D grupe prvenstva sveta između košarkašica Srbije i Angole igra se večeras u Istanbulu od 18.15 sati.\nPocinje SP za odbojkasice, Srbija na startu sa Turskom\nZadnji Post: 23.09.2014, 20:21\nSrbija ubedljiva na startu SP\nZadnji Post: 30.08.2014, 17:49\nZadnji Post: 30.08.2014, 16:56\nSrbija uspesna na startu Svetske lige\nBy DanaBG in forum Vaterpolo\nZadnji Post: 17.06.2014, 11:34\nSrbija u grupi sa SAD, Kinom i Angolom\nZadnji Post: 16.03.2014, 08:43


Evropski mediji: Meta sankcija zbog oružja nije Srbija već Rusija | Vestinet.rs\nPočetna POGLEDI\tEvropski mediji: Meta sankcija zbog oružja nije Srbija već Rusija\nMagazin podseća da je visoki zvaničnik Stejt departmenta Tomas Zarzecki boravio u Beogradu, gde je sa srpskim zvaničnicima razgovarao o kupovini sofisticiranih protivvazduhoplovnih raketnih sistema od Rusije.\n„Nju Jurop“ podseća da je u centru pažnje kupovina protivvazduhoplovnog sistema „Pancir“, koji je prvi put prikazan tokom zajedničke srpsko-ruske vojne vežbe koja je krajem oktobra održana u Beogradu.\n„Izgleda da Rusi nisu pitali domaćina, Srbiju. Pre će biti da su im rekli da S-400 dolazi“, rekao je za „Nju Jurop“ diplomata zadužen za bezbednosna pitanja, govoreći o protivvazduhoplovnom sistemu treće generacije, koji je bio u prvom planu nesporazuma između NATO-a i članice tog saveza, Turske, zbog odluke te zemlje da kupi rusko oružje.\nNATOoružjeraketni sistemRusijaS-400SADsankcijeSlovenski štitSRBIJA


Reputacija Zvezde nije presudna za esport igrače - u Top 4 EBL lige pišu svoju istoriju\nUčestvovanje u Vip Adria ligi koje se održala svega par meseci pre druge sezone EBL-a, mnogo je pomogla Crvenoj Zvezdi da upozna domaću scenu i potencijalne igrače koji bi se mogli naći u njenim redovima. Činjenica je, pak, da je Zvezda na ovo takmičenje hrabro izašla sa ne tako iskusnim igračima koji ranije nisu imali ligaškog iskustva u esportu.\nIz crveno-belih redova bili su rešeni da naprave značajne promene, a pod tim se podrazumeva selektovanje i kreiranje potpuno nove ekipe za EBL ligu na čelu sa novim trenerom i stvaranje uslova za trenirenje – poput specijalizovanog Zvezdinog bootcamp-a. Odgovore na pitanja o tome ko sada čini okosnicu ove beogradske esport ekipe, kako izgleda dosadašnje takmičenje u EBL-u i koji su planovi za budući period, potražili smo od tim menadžera beogradskog kluba, Vedrana Vlaovića.\nOd turbulentnog starta do doigravanja\nVedran ne krije da je ekipa imala turbulentan start u Vip Adria Ligi, ali je brzo uspela da se stabilizuje i da se izbori za play off. Iako nisu ostvarili visok plasman, nastup na ovom takmičenju poslužio je stručnom štabu da analizira protivničke timove i njihove igrače, nakon čega se Zvezda “pojačala” sa igračima poput Ryuzakia, Akilesa i Chopsteeka.\nKompletiranje tima i ulaganje u isti, te stvaranje kvalitetnih uslova za treninge ne bi bilo moguće da nema konstantne finansijske pomoći od strane fudbalskog kluba, napominje Vlaović, dok su vetar u leđa čitavoj ekipi pre svega dali Mts i BenQ kroz svoj podbrend Zowie. Kako on kaže, primećuje se da interesovaje sponzora u regionu za esport postoji, te da je i dalje veoma značajno pratiti trendove i dobre pirmere u ostalim zemljama Evrope, u Turskoj i naravno – Severnoj Americi.\nBorba za visok plasman tek predstoji\nNakon dugih i napornih priprema, Crvena Zvezda startovala je gotovo savršeno u drugoj sezoni EBL-a, a kako naš sagovornik dodaje, ekipa je počela previše olako da doživljava protivnike, pa su po nepisanom pravilu usledili i porazi:\nSa trenutnim skorom 4-7 ne možemo u potpunosti da budemo zadovoljni. Svesni smo da se kvalitetom nalazimo među četiri najbolje ekipe u ligi ali to treba i rezultatski pokazati. Biće veoma neizvesno do samog kraja, s obzirom na to da za drugo, treće i četvrto mesto konkuriše šest ekipa, gde je Kliktech, naravno, neprikosnoven.\nZvezdin tim se trenutno bori da uđe među četiri najbolje ekipe u EBL ligi. Da li će im to poći za rukom?\nU cilju što boljih priprema za predstojeća takmičenja, prateći evropske i svetske trendove, iz Crvene Zveze su odlučili da osnuju i poseban bootcamp, mesto gde bi igrači trenirali i provodili vreme tokom priprema za predstojeće duele. Vedran kaže da je od samog ulaska crveno-belih u esport ideja bila da bootcamp bude obavezna stavka:\nKada ste ozbiljan klub i imate velike ambicije, primorani ste da dovodite igrače iz svih krajeva sveta. Glavni zadatak mene kao tim menadžera je da približim igrače jedne drugima i da pokušam da izazovem sinergiju kako u igri, tako i van nje. U bootcamp-u igrači žive zajedno, treniraju zajedno, te je gotovo nezamislivo da u današnjim okolnostima pripremate tim za velike rezultate a ne koristite sve prednosti koje on donosi.\nČinjenica jeste da je Zvezda pred novu sezonu EBL-a bila dosta aktivna na polju transfera. Tim je pojačan igračima iz Poljske (Jan Kanakrkowski) i Rumunije (Octav Cretu), doveden je čak i Dušan Petković iz tima x25. Međutim, sam proces pregovora sa igračima nije uvek jednostavan:\nMa koliko ste poznati sportski kolektiv sa bogatom istorijom kakav Crvena Zvezda jeste, to ništa ne znači igračima LoL-a. Moram priznati da mi je taj period pregovaranja bio pretežak. Potrebno je bilo da ubeđuješ tinejdžere od 17 i 18 godina da Crvena Zvezda na ovo gleda krajnje ozbiljno i ambiciozno, ali oni te ne vide na esport mapi i ne mogu da pronađu nijedan tvoj rezultat. Podatak da je fudbalski klub bio prvak Evrope i sveta u fudbalu njima baš ništa ne znači.\nUlazak Zvezde u grčku LGC ligu?\nGovoreći o konkurenciji, Vlaović dodaje da će biti potrebno previše truda da bi Zvezda došla do tog nivoa igre da joj Kliktech postane glavni rival, ali da je to velika motivacija i plan na kojem će nastojati da rade. Ipak, veća realnost jeste da upravo x25 postane najveći rival – pored atinskog Panatinaikosa. Sa druge strane, sve napornija ligaška nedelja zahteva od tima da se što bolje pripremi za sledećeg protivnika, te je stručni štab odlučio da Zvezda svake nedelje učestvuje na ESL-ovom nedeljnom go4LOL turniru, što je, bar za sada, služilo kao odlična priprema za takmičenje u EBL-u.\nJedan od planova Crvene Zvezde za naredni period zasniva se i na ulaganje resursa u mlade talentovane igrače, a kako nam Vedran otkriva, skautovanje tih igrača je proces koji neprekidno traje, a to je veoma bitna stvar za budućnost tima. Istina je da mladi i neiskusni igrači ne mogu odmah da se nametu da zaigraju za prvi tim, te su iz Zvezde došli na ideju da oforme Academy tim ne bi li talentovani igrači vremenom brže stasavali.\nEBL liga iza koje stoji Fortuna esports raste iz godine u godinu, a ove sezone nagradni fond iznosi 20.000 evra.\nUpravo Academy tim je pobedio na ovogodišnjem Gamescon-u u Beogradu, što je još jedan dokaz da smo okupili talentovani momke. Kada se igrači prvog tima okupljaju u bootcamp-u tada koristimo momenat da njima priključimo i igrače iz Akademije i verujem da je to iskustvo od neprocenjive važnosti za njih, jer mnogi maštaju da jednog dana zaigraju u prvom timu.\nPred sam kraj razgovora, naš sagovornik otkriva i planove kluba za predstojeći period, rekavši da u esportu kao i sportu, ima malo vremena za sanjarenje i maštanje, te da je veoma bitno biti realan, ali i svestan da se radom i treningom sve može postići. Jedan od planova za budućnost jeste da nakon završetka EBL-a Zvezda započne takmičenje u grčkoj LGC ligi, ali da za sve to i dalje treba napraviti detaljne interne dogovore.\nZa sada, fokus stručnog štaba jeste na EBL-u i grčevitoj borbi za ulazak u Top 4. “Ono što je od rezultata možda i važnije jeste da li vaši igrači koje ste selektovali napreduju i to je ono na čemu smo najviše fokusirani, jer samo je to preduslov da imate pravo da postavljate sebi sve veće i veće ciljeve”, zaključio je na kraju Vedran.\n8. 3. 2018. u 18:45 Odgovori\nZasto nema tim za Rainbow Six Siege


Inđija: Nikolić otvorio prvu indonežansku fabriku u Srbiji – Balkanekspresrb.rs\nPREDSEDNIK Srbije, Tomislav Nikolić otvorio je danas u Inđiji prvu indonežansku fabriku u Srbiji. Indonežanski Indofud investirao je 11 miliona evra za fabriku nudli (rezanci) Indomie. Fabrika je već zaposlila 100 radnika, a u drugoj fazi ovde će raditi 500 ljudi.\nSirovine su uglavnom domaće. Srpski udeo u proizvodima ove fabrike dostizaće 90 posto.\nNikolić , koji je pre nekoliko godina započeo razgovore sa indonežanskim predsednikom Đokom Vidodom o saradnji u privredi, zadovoljan je:\n-Naše vlade su uspostavile tesnu saradnju, naši timovi organizovali brojne poslovne forume, seminare, posetu indonežanskih privrednika novosadskom poljoprivrednom sajmu.Podržali smo rad društva indonežansko srpskog prijateljstva, indonežanske škole u Beogradu i razmenu studenata. Rezultat svega je što smo zainteresovali najveću indonežansku kompaniju Salim grup da 2013 otvori svoje predstavništvo u Srbiji, a zatim da Indofud, članica njihove grupe investira u ovu fabriku.Najveći efekat je poruka da je Srbija sposobna da igra i pobedi u najvažnijim utakmicama na globalnom tržištu.\nKapitalom investitora iz Indonezije kupljene su mašine u Japanu, na kojima će vredan i stručan srpski radnik prerađivati najkvalitetnije srpske proizvode koji će se izvoziti u Ameriku, Evropsku Uniju i širom sveta. Na njima će uz ime Indofud pisati – proizvedeno u Srbiji. Srbija je pravo mesto za investiranje. Njene prednosti u odnosu na druge zemlje su odličan geografski položaj, visokoobrazovana i veoma kvalifikovana radna snaga, podsticajna poreska politika s najnižim stopama u regionu, širok spektar drugih državnih podsticaja i finansijskih olakšica, stabilno ekonomsko okruženje i doba zakonska regulativa. Mi ćemo uvrk biti garant da su strane investicije u našoj zemlji sigurne i zaštićene. Realizacija ovog projekta kruna je i potvrda tradicionalno dobfih i prijateljskih odnosa Srbije i Indonezije.Gradimo ih na uzajamnom poštovanju i razumevanju.Današnja svečanost je tek očetakdinamične ekonomske saradnje i razvoja naše dve zemlje.Neka ovo bude podstrek i drugim investitorima da kao i Indofud poklone poverenje Srbiji.kraj avangarda investiranja iz indonezije♦\nTagsIndonezija Inđija Tomislav Nikolić


Prve „zone za zaštitu klime“ u Beču - ATA Stars\nHome/Vesti - ostalo/U trendu/Prve „zone za zaštitu klime“ u Beču\nGrad Beč je prošle godine najavio uvođenje „zona za zaštitu klime“, a ove godine projekat je počeo da se realizuje. Zone u kojima je isključivo dozvoljena upotreba obnovljivih izvora energije nalaze se u drugom, sedmom i 16. bečkom becirku.\nU tim zonama u novoizgrađenim zgradama gas i ulje za loženje su zabranjeni, dok se u već postojećim zgradama podstiče ugradnja solarnih panela i fotonaponskih sistema. Za grejanje, hlađenje i toplu vodu mora da se koristi daljinsko grejanje ili alternativni izvori kao što su solarna energija, biomasa ili geotermalna energija.\nPovezana vest: Donirani dermoskopi Kliničkom centru Srbije\nPredviđeno je da do polovine 2021. godine svaki becirk u Beču dobije svoju zonu, a cilj je da se do 2030. godine svako četvrto domaćinstvo snabdeva solarnom energijom. Gradsko preduzeće „Wien Energie“ je u prvoj polovini ove godine postavilo 27 novih fotonaponskih sistema, tako da sada raspolaže sa ukupno 230 takvih sistema. Najveći proizvođač solarne energije u Austriju povećao je proizvodnju u odnosu na isti period prošle godine za skoro 60 odsto na 13.800 megavatčasova.\nPovezana vest: Novi NIVEA SUN Protect & Bronze sprej za zaštitu od sunca lako se apsorbuje i delotvorno štiti kožu!\nBy ATA Stars Redakcija|2020-08-12T23:18:07+01:00avgust 13th, 2020|U trendu|0 Comments


Iskreno sjedenje na dvije stolice\n24 oktobar, 2017\nHoyt Yee Interview\nJoš uvek nema komentara predsjednika Srbije Aleksandra Vučića na poruku visokog zvaničnika State Departmenta da Srbija ne može sjediti na dvije stolice, balansirajući između Moskve i Zapada. U iščekivanju Vučićevog stava ministar odbrane Aleksandar Vulin poručio je da je ocjena Hoyt Yee-a do sada najteži javni pritisak na Srbiju.\nZa sastanak predsjednika Srbije Aleksandra Vučića i zamjenika pomoćnika američkog državnog sekretara Hoyt Yee-a, koji je trajao oko sat i pol, zna se samo da je bio "apsolutno otvoren i iskren". To je ono što je rečeno novinarima u Palati "Srbija".\nMinistar odbrane Srbije Aleksandar Vulin\n"Iz saopštenja će se videti šta je na sastanku govorio Yee. A šta je govorio predsednik Vučić saznaćemo ukoliko američka strana bude želela da to saopšti", rekli su iz Kabineta predsjednika Srbije, kako prenosi RTS.\nSrbija ne sjedi na dvije stolice već ima jasno političko strateško opredjeljenje, a to je EU, izjavila je šefica Pregovaračkog tima za vođenje pregovora o pristupanju Srbije Evropskoj uniji Tanja Miščević. Ona smatra da je izjava zamjenika pomoćnika državnog sekretara SAD izvučena iz konteksta i protumačena drugačije.\n„Naime, Hoyt Yee je takođe rekao da je njemu potpuno jasno koje je strateško opredeljenje Srbije i da je to članstvo u Evropskoj uniji i da su Sjedinjene Američke Države partner i Evropskoj uniji i Srbiji“, rekla je Miščević.\nPotpuno suprotno šefici Pregovaračkog tima ministar odbrane Aleksandar Vulin je poručio da je izjava gospodina Yee-a do sada najteži javni i vrlo nediplomatski pritisak na Srbiju.\nIako je podvukao da ne zna kakav će biti odgovor predsednika Srbije Vulin je u „svoje ime“ rekao da ovo „nije izjava prijatelja i da nije izjava čoveka koji poštuje Srbiju, koji poštuje našu politiku, koji poštuje naše pravo da odlučujemo."\n„Srbija će svoje odluke donositi sama, bez obzira koliko bili veliki oni koji smatraju da mogu da odlučuju umesto nas“, poručio je još Vulin.\nHoyt Brian Yee je u ponedjeljak u Beogradu na 17. Srpskom ekonomskom summitu rekao da politika balansiranja nije jasna poruka onima koji treba da odluče o tome da li da prihvate državu u svoju organizaciju ili instituciju i to ilustrovao domaćom izrekom koju je izgovorio na srpskom.\n„Ne možete sedeti na dve stolice istovremeno“, izgovorio je Yee na srpskom jeziku i potom nastavio na engleskom „naročito ako su tako udaljene jedna od druge“.\n„Zemlje koje žele da uđu u EU ili NATO ili bilo u koju veliku organizaciju moraju jasno da pokažu šta je njihova odluka i da to potkrijepe konkretnim koracima“, smatra visoki zvaničnik State Departmenta. On je dodao da su SAD partner Srbiji na putu ka EU.\nSrbija je zatražila članstvo u Evropskoj uniji i otvorila pregovore o pridruživanju u januaru 2014. godine.\nSerbia, Aleksandar Vucic\nPredsjednik Srbije Aleksandar Vučić,iako je najvatreniji zagovornik priključenja EU, takođe uporno razvija odnose sa Moskvom i ruskim predsjednikom Vladimirom Putinom. Zvanični Beograd se oslanja na Rusiju u svojim pokušajima spriječavanja ulaska Kosova u međunarodne organizacije i institucije, dok Moskva želi da učvrsti svoje pozicije na Balkanu kao oporba širenju NATO-a.\nViše puta su sa međunarodnih adresa Beogradu stizala upozorenja da će morati da slijedi vanjsku politiku EU i u dijelu koji se odnosi na Rusiju, a nerijetko se i samoj zemlji zvaničnicima spočitava da se ne zna šta je prava vanjska politika Srbije.\nPosljedice balansiranja Srbije u vanjskoj politici svakako postoje i nije slučajno da visoki zvaničnici State Departmenta uopće komentiraju ovakve teme, kaže za Radio Slobodna Evropa Mladen Lišanin iz Instituta za političke studije, koji očekuje da će tonovi nakon sastanka Yee-a sa predsjednikom Srbije Aleksandrom Vučićem biti ipak nešto pomirljivi nego što je bio ton u Vulinovoj ocjeni poruke američkog zvaničnika.\n„Ali s druge strane, najvjerovatnije da posljedice takvih epizoda u srpskoj vanjskoj politici nisu nešto što može suštinski da naruši odnose Srbije i sa Evropskom unijom i sa Sjedinjenim Državama“, ocjenjuje Lišanin.\nOn kaže da postoje mnogo ozbiljniji problemi sa obje strane kada je riječ o srpsko-američkim odnosima, te da su to kod Amerikanaca likvidacija braće Bitići i slučaj paljenja američke ambasade 2008. godine, a za srpsku stranu problem je američka podrška nezavisnosti Kosova.\n„A ove druge stvari su zapravo više ilustracija ili odnosa velikih sila sa jedne strane ili jednog generalno turbulentnog odnosa u sadašnjem trenutku između Srbije i SAD“, smatra Lišanin.\nZamjenik pomoćnika američkog državnog sekretara HHoyt Brian Yee je još rekao, obraćajući se na Srpskom ekonomskom summitu, da SAD ne razumeju zašto bi osoblje ruskog humanitarnog centra trebalo da dobije diplomatski imunitet što Moskva zahtijeva. Ne vidimo da će diplomatski imunitet ruskom centru pomoći Srbiji da dostigne svoje ciljeve, da se priključi EU i dostigne evropske standarde, poručio je Yee.\nMladen Lišanin kaže da mu se čini da je poruka visokog zvačnika State departmenta, prenesena Beogradu, dio standardnog diplomatskog repertoara kada je riječ o borbi za utjecaj između SAD i Rusije na Balkanu.\n„Čini mi se da su takve izjave odraz generalnog stanja u odnosima velikih sila. Drugim riječima, ako bi Sjedinjene Države i Ruska federacija pronašli modus vivendi u nekim regionima, gdje su njihovi interesi zaista suštinski sukobljeni kao što je Bliski istok, onda mi se čini da bi i region Balkana bio u velikoj mjeri relaksiran i lišen kontroverzi poput ove koju je izazvala izjava Hoyt Yee-aa“, navodi Lišanin.\nGospodin Yee se sreo i sa premijerkom Srbije Anom Brnabić i ministricom građevinarstva, saobraćaja i infrastrukture Zoranom Mihajlović. Iz saopćenja sa tih sastanaka nema naznaka da li je bilo razgovora o „balansiranju Srbije“.


Otvaranje avgustovskih izložbi u Kulturnom centru Beograda - MediaSfera\nPred nama su slike kroz koje se sveti prizori mučeništva iz prošlosti naslućuju i preklapaju sa jarkim bojama i dominantno prisutnim ljudskim obrisima tela sadašnjeg vremena. Kroz univerzalno telo belog savremenog muškaraca preslikavaju se obrisi do smrti izmučenih tela El Grekovog Isusa (na platnu Svetog trojstva) i Svetog Sebastijana, Karavađova odsečena glava Golijata (David sa Golijatovom glavom) i prikovana ruka Svetog Petra (Raspeće Svetog Petra).\nZurbaranov prizor Isusa kao Božjeg jagnjeta (Agnus Dei) koje na sebe preuzima sve ljudske grehe pojavljuje se na platnu na kome se univerzalno muško telo – naspram Isusovog zoomorfičnog, položenog i pasivnog tela – drugačije kodira. Na ovoj slici, poslednjoj u ciklusu, vidimo ruke spremne za borbu, za odbranu žrtve, ruke koje nas, na samom kraju, vode do Brus Lija, nepobedive ikone pop-kulture 20-og veka. Slojevita značenja ovih slika žive svoju historizaciju kroz bol koji uvek i iznova izranja kao palimpsest, pretvarajući arhetipsko nasilje u mehanizme vladanja svetom… ( iz teksta Jelene Petrović u katalogu izložbe)\nTagoviavgust Galerija Artget Galerija Podroom izložbe Kulturni centar Beograda Likovna galerija


LŠ - Ko su najteži rivali nepovlašćene Zvezde u 3. kolu? - Sportske.net\nLŠ - Ko su najteži rivali nepovlašćene Zvezde u 3. kolu?\nProslava šampionske titule u Ljutice Bogdana već je stavljena "ad acta" pošto će ubrzo uslediti početak priprema za kvalifikacije za Ligu šampiona, a mi vam predstavljamo klubove koji Zvezdu čekaju na drugoj stepenici puta ka evropskoj eliti.\nTP - Srpski klubovi stoprocentni na startuŽiga potvrdio - Ne vraća se u Zvezdu!Zvezda ostvarila neto dobit, evo koliko sada duguje!Legenda kluba veruje u ''Grofovu'' evropsku Zvezdu!Zvezda nagrađuje vlasnike sezonskih karata\nFudbaleri Crvene zvezde proslavili su šampionsku titulu i otišli na zasluženi odmor ali će se vrlo brzo vratiti na posao pošto sredinom jula kreću u borbu za plasman u Ligu šampiona.\nViše puta se tokom prethodnih nedelja i meseci na stranicima portala "Sportske.net" mogli da čitate o tome ko su potencijalni rivali Crvene zvezde na startu kvalifikacija, a sada ćemo vam predstaviti šta srpskog šampiona čeka ukoliko preskoči prvi stepenik.\nVođeni pretpostavkom da će klubovi koji imaju bolji koeficijent od Crvene zvezde obezbediti plasman u treće kolo kvalifikacija za Ligu šampiona, napravili smo projekciju žreba.\nŠampion Srbije zauzeo bi mesto među nepovlašćenim klubovima na žrebu za treće kolo kvalifikacija, a među potencijalnim rivalima Crvene zvezde našli bi se šampioni Grčke, Češke Republike, Austrije, Škotske, Kipra, Belorusije, Poljske, Hrvatske, Bugarske i Danske.\nDakle, ukoliko u drugom kolu kvalifikacija ne bude bilo iznenađenja, Crvenu zvezdu bi na žrebu za treće kolo sačekali Olimpijakos (LŠ), Vitorija Plzenj (LE), Salcburg, Seltik (LE), APOEL (LE), BATE Borisov (LŠ), Legija (LE), Dinamo Zagreb (LŠ), Ludogorec i Kopenhagen.\nKao što možete da vidite na osnovu oznaka u zagradama, sedam od deset potencijalnih rivala Crvene zvezde prošle sezone su igrali u grupnoj fazi jednog od dva evropska takmičenja, dok su Salcburg, Ludogorec i Kopenhagen bili izbačeni u kvalifikacijama.\nPartizan je kao šampion Srbije u prošlosti na putu ka grupnoj fazi Lige šampiona bivao eliminisan od APOEL-a, Ludogoreca i BATE Borisova, dok je Vojvodina prošle sezone u plej-ofu za Ligu Evrope ispala od Vitorije Plzenj.\nSam trener Crvene zvezde Miodrag Božović izjavio je da bi na žrebu za treće kolo voleo da izbegne Olimpijakos, ali nije samo šampion Grčke klub koji se smatra nepoželjnim protivnikom.\nTeško je uopšte govoriti o tome ko bi bio najpoželjniji rival jer se radi o klubovima koji ulažu veliki novac u svoj igrački kadar, ali svakako možemo da kažemo da bi uz Olimpijakos trebalo izbeći Salcburg, Dinamo i BATE.\nMeđu pomenutim klubovima šampioni Bugarske i Danske deluju kao ekipe sa kojima bi Crvena zvezda mogla da se nosi, dok Vitoriju, Legiju i APOEL možemo svrstati u klasu srednje teških protivnika.\nPreduslov da Crvena zvezda uopšte dođe do trećeg kola kvalifikacija za Ligu šampiona biće uspeh na startu takmičenja, a ime prvog rivala crveno-beli će saznati 20. juna, za kada je zakazan žreb u Nionu.\nUtakmice drugog kola kvalifikacija za Ligu šampiona igraju se 12/13 i 19/20 jula, a žreb za treću rundu kvalifikacija biće održan 15. jula, dakle između prvog meča i revanša druge faze takmičenja.


Gradski odbor će značajno doprinijeti ostvarenju cilja na izborima | Banjaluka.net\nGradski odbor će značajno doprinijeti ostvarenju cilja na izborima\nPredsjednik Gradskog odbora Socijalističke partije Banjaluka Goran Selak rekao je da će svim kandidatima ove partije koji budu na listama na opštim izborima priroritet biti ekonomski razvoj, privlačenje investicija, briga o radnicima i socijalno ugroženim stanovnicima.\nSelak je napomenuo da se politika socijalista zasniva na ekonomskom razvoju i razvojnim projektima, privlačenju novih investicija i otvaranju radnih mjesta.\nOn je dodao da je isto tako bitan aspekt djelovanja i briga o pravima radnika i socijalno ugroženim stanovnicima, saopšteno je iz banjalučkog odbora SP-a.\n“Ovi ciljevi će biti primarni svim kandidatima koji se nađu na izbornoj listi za Narodnu skupštinu Republike Srpske ili za parlament BiH”, istakao je Selak.\nOn je naglasio da će Gradski odbor Socijalističke partije Banjaluka, kao jedan od najvećih u Republici Srpskoj, doprinijeti ostvarenju partijskog cilja da na predstojećim izborima osvoji 100.000 glasova.\nIzvršni odbor Gradskog odbora SP Banjaluka, uz koordinaciju Gradskog izbornog štaba, održao je danas savjetovanje o temi “Siguran-glas”, na kojem su utvrđene i neke od aktivnosti tima zaduženog za predstojeće izbore.\nNAJBOLJIM STUDENTIMA OD 400 DO 10.000 KM Potpisani ugovori za stipendije fonda “Dr Milan Jelić”\nMinistar za naučnotehnološki razvoj, visoko obrazovanje i informaciono društvo Republike Srpske Srđan Rajčević potpisao je danas u Banjaluci ugovore sa nauspješnijim studentima o dobijanju stipendija Fonda “Dr Milan Jelić” za akademsku 2018/2019. godinu, i to na prvom ciklusu studija 121 ugovor, drugom 14 i trećem ciklusu studija osam. Rajčević je istakao da se od najboljih\nŠAJINOVIĆ (SDS): Jerinićeva pobjeda je nepoštena, nije zaslužio čestitku\nKandidat SDS-a za gradonačelnika Doboja Nebojša Šajinović izjavio je danas da će, uprkos porazu na prijevremenim izborima, nastaviti političko djelovanje u ovoj stranci, ali da će eventualnu kandidaturu na narednim izborima razmatriti samo ako bude izmijenjen Izborni zakon. On je danas na konferenciji za novinare u Doboju rekao da neće čestitati pobjedu na jučerašnjim prijevremenim\nU subotu „15. Zimsko prelo“ u Gornjoj Piskavici\nTradicionalna kulturno – sportska manifestacija „15. Zimsko prelo“ biće održana u subotu, 23. februara u Gornjoj Piskavici, na platou ispred Osnovne škole „Ćirilo i Metodije“. Ovogodišnja manifestacija počinje u 15 časova takmičenjem u „starim sportskim disciplinama“. Kulturni dio manifestacije obilježiće nastupi krajiških pjevačkih grupa, kao i program KUD Piskavica. Svečano otvaranje manifestacije je planirano za\nStudentsko pozorište Banjaluka će u 43. sezoni pod nazivom “Sezona reanimacije” imati tri važna projekta, najavila je direktor ovog pozorišta Sanja Vojvodić. Ona je precizirala da je planiran nastavak saradnje sa Gradom Banjaluka na projektu “Pozorište u predgrađu”, zatim organizacija festivala “Kestenburg”, te projekat u saradnji sa Ministarstvom prosvjete i kulture Srpske “Mliječni put kroz\nŽRIJEB: Fudbaleri Borca u četvrtfinalu Kupa BiH protiv Širokog Brijega\nU prostorijama Nogometnog / Fudbalskog saveza Bosne i Hercegovine u Sarajevu danas je obavljen žrijeb parova četvrtfinala Kupa BiH u fudbalu. Lider BH. Telekom Premijer lige ekipa Sarajeva odmjeriće snage sa aktuelnim šampionom Zrinjskim, a uzbudljivo će biti i u duelu nekadašnjih osvajača najmasovnijeg takmičenja Borca i Širokog Brijega. PAROVI Šioki Brijeg – Borac Sarajevo\nPOTPISAN UGOVOR Radničkom univerzitetu donirano 11 računara\nU Banjaluci je danas potpisan ugovor o donaciji računarske opreme Radničkom univerzitetu, kako bi ova obrazovna ustanova postala moderni centar za još kvalitetnije osposobljavanje radnika, naročito u IT sektoru. Ugovor su potpisali predsjednik banjalučke Skupštine grada Zoran Talić, direktor Radničkog univerziteta Bosiljka Radić i direktor banjalučke kompanije “Istkod” Miroslav Matić. Talić je novinarima nakon potpisivanja\nProf. dr Radoslav Gajanin, rektor Univerziteta u Banjoj Luci, 18. februara 2019. godine, primio je rukovodstvo i košarkašice Ženskog košarkaškog kluba ”Orlovi”. Rektor Gajanin je čestitao Klubu na ostvarenom uspjehu u prethodnom periodu i najavio podršku Univerziteta u aktivnostima Orlova. ”Ovo je naš najtrofejniji klub kome na uspejsima mogu da pozavide i daleko veći klubovi”,


LEK ILI ŠEĆERNA VODICA U SLUŽBI SVETSKE POLITIKE: Srpska doktorka objasnila SVE o ruskoj vakcini | Najnovije vesti - Srbija danas\n13.08.2020. • 21:55 Srbija Danas/RTS\nGamalej je poznati ruski institut za mikrobiologiju, a koliko je kredibilan govori i ime naučnika koje nosi - Nikole Gamaleja oca mikrobiologije - ističe Ristanović\nDoktorka Elizabeta Ristanović, molekularni biolog i fiziolog, rekla je da je sputnjik 5 (ruska vakcina protiv kovida 19) prva vakcina koja ima za cilj da smiri paniku, da stiša pandemiju kako bi svet nastavio tamo gde je stao.\nTrka za vakcinom protiv kovida 19 koji je u svakom smislu usporio celu planetu odavno je prerasla medicinske okvire i preselila se u geopolitičke vode.\nNa momente se čini da je od toga koliko života vakcina može da spasi, važnije ko će poneti laskavu titulu prvog, pokazati svetu da je glavni, najbrži i tako obezbediti međunarodni ugled i na tom polju.\nTako je Putinova izjava da je Rusija prva registrovala vakcinu sputnjik 5 odmah naišla na nepoverenje zapadnih zemalja i priličnu obazrivost SZO.\nVakcinu je proizveo Institut "Gamalej" sa Ministarstvom odbrane, a primila ju je i Putinova kćerka. Barem on tako tvrdi.\nDoktorka Elizabeta Ristanović, molekularni biolog i fiziolog na VMA, rekla je da je "Gamalej" poznati ruski institut za mikrobiologiju, a koliko je kredibilan govori i ime naučnika koje nosi.\nPrema njenim rečima, Institut "Gamalej" je jedini u svetu dobio lecencu za vakcinu protiv ebole, upravo na platformi na kojoj je proizvedena i vakcina protiv kovida 19, na adenovirusnoj platformi.\nTakođe, kaže, naučnici sa tog instituta su intenzivno radili i na prizvodnji vakcine protiv gripa, sarsa i mersa i verovatno su ta iskustva iskoristili i za ovu vakcinu.\nOno što im se najviše zamera jeste to da treća faza kliničkog ispitivanja nije sprovedena.\nNa pitanje da li ta treća faza može da pokaže da je vakcina neefikasna ili čak nebezbedna, doktorka je odgovorila da će vreme dati svoju reč.\nPlatforma na kojoj je proizvedena je adenovirus, koji često izaziva prehlade kod ljudi, a koji je ovde iskorišćen kao nosač gde je ugrađen mali deo genoma koji može da isprovocira imunoodgovor na koronavirus, objasnila je doktorka.\n- Nema proizvodnje efikasne vakcine, niti bilo koje vakcine bez prethodne spoznaje imunoodgovora, i te relacije koja postoji između patogena i imunoodgovora čoveka, koji vrlo kompleksan - istakla je Ristanovićeva.\nDa li će biti efikasnijih vakcina u budućnosti, verovatno da, kaže doktorka i dodaje da mnogi instituti u Rusiji rade na proizvodnji drugih i drugačijih vakcina, a da mnogi instituti u svetu rade na sličnim platformama.\n- Istraživanja pokazuju da imunitet u smislu humuralnog imuniteta antitela traje dve do tri godine, a celularni, odnosno memorijski T-limfociti dugo rezistiraju, čak i godinama nakon kontakta", navela je doktorka Ristanović.\nViše otpuštenih pacijenata nego primljenih: OVAJ GRAD U SRBIJI SE IZVLAČI IZ KANDŽI KORONE\nruska vakcina efikasnost Politika lek koronavirus epidemija pandemija KOVID19 Korona vakcinacija\nDRAMA NBA KOŠARKAŠA: Nekadašnji Jokićev saigrač UHAPŠEN! Košarka


Vučić počasni gost na otvaranju novog istanbulskog aerodroma - Radio televizija Pančevo\n29. oktobra 2018. 29. oktobra 2018. 0611\nPredsednik Vučić počasni gost na svečanom otvaranju novog istanbulskog aerodroma, koji je će biti najveći na svetu.\nU Istanbulu je svečano otvoren novi aerodrom, projektovan kao najveći na svetu, u prisustvu predsednika Turske Redžepa Tajipa Erdogana i velikog broja državnika iz celog sveta, među kojima je počasni gost i predsednik Srbije Aleksandar Vučić, za koga je predhodno na aerodromu Ataturk priređen svečani doček, uz počasnu gardu.\nErdogan je medju brojnim uglednim gostima pozdravio i predsednika Vučića.\nVečerašnji susret je inače peti ovogodišnji susret dvojice predsednika i potvrda da se i profesionalni i lični odnosi Vučića i Erdogana zasnivaju na medjusobnom poštovanju i poverenju.\nIstanbul je sa svojih oko 15 miliona stanovnika najveći evropski i sedmi najveći grad u svetu. Novi istanbulski aerodrom (Istanbul Yeni Havalimani) je, pored “Ataturka“ i “Sabihe Gokčen“, treći aerodrom u tom gradu, a u punom kapacitetu radiće od kraja godine. Izgrađen je na evropskoj strani Istanbula, na 35 kilometara severno od grada, i kada bude potpuno završen biće najveći aerodrom u svetu. Radovi su počeli u junu 2014. godine i završena je prva od četiri faze izgradnje. Predviđeno je da aerodrom nakon prve faze može da primi 90 miliona putnika. Preostale faze gradnje biće završene do 2023. godine kada će aerodrom sa šest odvojenih pisti kapaciteta 500 aviona moći godišnje da primi 200 miliona putnika. Imaće i 70.000 parking mesta.\nAerodrom je unutra ukrašen u turskom stilu i ima kontrolni toranj u obliku cveta lale. Putnici će moći da koriste mobilne aplikacije i on lajn servise. Sama zgrada je energetski efikasna i ima visokotehnološki sistem obezbeđenja. Očekuje se da će do kraja godine oko 2. 000 aviona leteti do više od 350 destinacija, sa oko 250 prevoznika.\nPrvo putovanje sa novog aerodroma biće ka glavnom gradu Turske Ankari 31. oktobra i prvim međunarodnim letom za Severni Kipar narednog dana, do će prvi let za Baku u Azerbejdžanu biti 8. novembra.


Čović: Tompsonov koncert samo muzički događaj i ništa više\nPredsednik Hrvatskog narodnog sabora (HNS) u BiH i lider Hrvatske demokratske zajednice BiH (HDZ BiH) Dragan Čović izjavio je danas u Mostaru da večerašnji koncert Marka Perčevića Tompsona u tom gradu nije ništa drugo osim muzički događaj, prenosi Beta.\n"Ako će jedan muzički događaj biti udar na bilo što u BiH, onda smo zabrinuti za BiH. Ja ovo doživljavam kao jedan u nizu muzičkih događaja i ništa više od toga. Svi oni koji su pokušali dati drugi ton tome, nemam komentara na njih", rekao je Čović novinarima posle sednice HNS-a.\nHNS je pokrovitelj večerašnjeg skupa podrške haškim osuđenicima.\nUpitan da li večerašnji skup podrške haškim osuđenicima, nekašanjim političkom i vojnim zvaničnicima "Herceg-Bosne", može ugroziti odnose među koalicionim partnerima, on je kazao da "razlog za parlamentarnu većinu danas može sve biti - utakmica, koncert, kako god ga ko doživljavao".\n"Time ćemo samo dalje širiti netrpeljivost. Parlamentarne većine nemamo, to smo videli i na nivou Federacije BiH i države", istakao je Čović.\nKomentarišući bezbednosnu situaciju u Mostaru, on je naveo da je "slušao sve i svašta", ali da su građani Mostara sigurniji nego građani u bilo kom drugom delu BiH.\nČović, koji je i hrvatski član Predsedništva BiH, smatra da političke stranke u zemlji moraju ponovo da razgovaraju kako bi se rešila pitanja u vezi sa evropskim integracijama, kao i sa Izbornim zakonom BiH.


Prihvatilište za decu | Prihvatilište: Nema prepreka za osamostaljivanje\nPrihvatilište: Nema prepreka za osamostaljivanje\nNikakve prepreke ne postoje uslovljene predizbornim periodom za realizaciju osamostaljivanja Prihvatilišta za decu iz Zavoda za decu i omladinu Beograda, saopšteno je iz te ustanove.\nNe postoje nikakve prepreke uslovljene predizbornim periodom za realizaciju osamostaljivanja Prihvatilišta za decu iz Zavoda za decu i omladinu Beograda, saopšteno je iz te ustanove.\nKako je navedeno u izveštaju o procesu preseljenja, s obzirom na zabrinjavajuće uslove u kojima deca borave i zakonske okvire koji odobravaju hitno iseljenje, a u koje su nadležni godinama upućeni, dovoljno je da Sekretarijat za socijalnu zaštitu Beograda preda Skupštini grada zahtev za donošenje rešenja za osamostaljivanje Prihvatilišta za decu.\nOcenjujući da je zabrinjavajuća činjenica da već devet godina, od 1. januara 2005. godine, ne postoje pravne i tehničke prepreke za osamostaljivanje, ali da se takav korak još uvek nije realizovao bez obzira na upućenost nadležnih organa i tešku situaciju u kojoj Prihvatilište funkcioniše, iz te ustanove ističu da taj korak nikako nije uslovljen predstojećim izborima.\nU izveštaju se navodi i da je prvi neophodan uslov ka preseljenju pravno izdvajanje Prihvatilišta iza Zavoda za decu i omladinu Beograda i vraćanje njegove samostalnosti.\nIz te ustanove su naveli i da će nedeljno izveštavati o napretku projekta, a kako je istaknuto u prethodnom izveštaju tri koraka predstoje konačnom rešenju problema.\nPotrebno je da Sekretarijat za socijalnu zaštitu Beograda, koji poseduje kompletnu dokumentaciju za pokretanje procedure po hitnom postupku, izvrši postupak pravnog izdvajanja Prihvatilišta iz Zavoda i time mu vrati samostalnost putem preuzimanja osnivačkih prava.\nIz te Ustanove navode i da Sekretarijat za socijalnu zaštitu treba da pronađe adekvatno zemljište u širem centru Beograda, na opštinama Stari grad, Vračar, Zvezdara ili Voždovac, minimalne površine osam ari, na kome bi se nov dom renovirao ili izgradio.\nTrebalo bi izgraditi ili renovirati nov objekat minimalne površine od 400 kvadrata sa kapacitetom za 30 dece, istaknuto je u izveštaju u kome je navedeno i da su u protekle tri godine u svrhu preseljenja pristigle donacije veće od 7.700.000 dinara.


"Vukova nagrada" za Miomira Filipovića - Ozon Media\nSremska Mitrovica – Miomir Filipović, novinar i publicista, član Udruženja novinara Srbije, iz Radenkovića našao se među ovogodišnjim dobitnicima „Vukove nagrade“.\nPrema rečima Filipovića dobijanje Vukove nagrade predstavlja veliki uspeh i čast, a činjenica da niko iz Srema i Mačve poslednjih nekoliko decenija nije dobio ovu prestižnu nagradu daje joj još veći značaj.\nSvečana dodela Vukove nagrade održaće se u Beogradu, 8. februara.\nKulturno-prosvetna zajednica Srbije pod pokroviteljstvom Ministarstva kulture i informisanja od 1964. godine dodeljuje godišnje nagrade za nauku i za umetnost. Nagrađuju se po jedno delo u oblasti nauke i umetnosti objavljeno, izvedeno ili prikazano u vremenu od 1. oktobra prethodne do 1. oktobra ove godine. Nagrada za umetnost dodeljuje se jednom autoru za originalno umetničko delo nastalo u Srbiji ili inostranstvu, odnosno za književno delo objavljeno na srpskom jeziku.\nNema trihineloze u Sremu


Naslovne strane za subotu, 16. januar - Glas Podrinja\nBeogradski dnevni listovi na naslovnim stranama izdanja za subotu 16. januar 2021. godine pišu o ruskim i kineskim vakcinama koje treba da stignu u Srbiju, o novom soju virusa korona, o odnosima Rusije i Amerike posle izbora novog predsednika SAD.\nBLIC - Prenosi rezultate istraživanja "Sve što treba da znate o novoj kineskoj vakcini". Pojedinosti iz života predsednika SFRJ u tekstu "Tito - šta je Josip Broz nosio u novčaniku".\nVEČERNjE NOVOSTI - O kineskim vakcinama "Rukav do utorka zavrće 100.000 građana". O otvorenom pismu SANU koje su potpisala 93 intelektualca "Traže ostavku Kostića zbog izjava o KiM".\nDANAS - O radnicima Ziđinovog rudnika u Rakiti "Kinezi u Srbiji rade po 250 sati mesečno". Profesor Farmaceutskog fakulteta Miroslav Savić o bezbednosti cepiva protiv korone "Primite onu vakcinu koja je dostupna".\nPOLITIKA - O pomoći evropskih država građanima i privredi u pandemiji "Srbija na prvom mestu u jugoistočnoj Evropi". O odnosima ruskog predsednika Vladimira Putina sa izabranim predsednikom Amerike Džozefom Bajdenom "Šta Kremlj ne zaboravlja novom šefu Bele kuće".


Tramp ipak priprema START-3 - Sputnjik Srbija\n21:47 29.04.2019 Preuzmite kraći link\nDonald Tramp je izjavio da bi vodeće svetske sile — Sjedinjene Države, Rusija i Kina trebalo da se oslobode nuklearnog oružja, a istovremeno, prema navodima zapadnih medija, američki predsednik diskutuje i sa ministarstvima o izradi novog nuklearnog sporazuma sa Rusijom i Kinom.\nPrema navodima američkih medija, Bela kuća radi na novom nuklearnom sporazumu koji bi mogao da zameni rusko-američki Sporazum o smanjenju i ograničavanju strateškog ofanzivnog oružja (START-3), koji ističe 2021. godine, a to bi, kako se ocenjuje, moglo da bude veliko geopolitičko dostignuće Trampove administracije.\nPo svemu sudeći, Rusija je spremna da razmotri konkretne predloge i krene putem nuklearnog razoružavanja, ali bi SAD trebalo da pokažu ozbiljnost svojih namera.\nTramp je u više navrata kritikovao START-3, sporazum koji je njegov prethodnik Barak Obama zaključio sa Rusijom 2010. godine, nazivajući ga „jednostranim sporazumom“ i ne tako dobrim sporazumom za SAD. Međutim, ne postoji konsenzus o budućnosti sporazuma START-3 u Beloj kući i u američkim vojnim krugovima.\nZbog toga mnogi stručnjaci strahuju da bi START-3 mogao da ponovi sudbinu Sporazuma o likvidaciji raketa srednjeg i kratkog dometa, iz koga su SAD objavile povlačenje i da bi to mogao biti još jedan korak ka uništenju postojećeg globalnog strateškog sistema bezbednosti.\nRusija i SAD drže oko 90 odsto nuklearnog oružja u svetu. Koliki je nuklearni arsenal Kine ne zna se pouzdano, ali postoje indicije da Peking stalno povećava svoj nuklearni potencijal.\nKako su naveli, trenutno je u toku zamena zastarelog oružja. Neke vrste oružja su već zaista stare 40-50 godina, ali se razvijaju nova nuklearna oružja sa novim mogućnostima i tehničkim funkcijama.\n„Stvar je u tome što SAD imaju ogroman vojni budžet i od para iz tog budžeta aktivno se razvijaju nove tehnologije, a uz pomoć naprednih tehnologija nenuklearno oružje se po svojim mogućnostima približava strateškom naoružanju. Na primer, ako hipersonična raketa pogodi tako veliki objekat kakav je nosač aviona, ona će ga prosto uništiti bez ikakve nuklearne municije. Preciznost postojećih krstarećih raketa je oko metar-metar i po i one su u stanju da unište strateške ciljeve“, kaže ruski vojno-politički ekspert Aleksej Podberjozkin.\nAmerikanci, dodaje ekspert, žele da postignu vojnu superiornost na osnovu razvoja novog naoružanja i njihov vojni budžet im to omogućava, ali za to im je potrebno da uklone nuklearnu komponentu.\nVest da američki predsednik diskutuje i sa ministarstvima o izradi novog nuklearnog sporazuma sa Rusijom i Kinom objavili su američki mediji koji, pozivajući se na svoje izvore u Beloj kući, navode izjavu jednog visokog zvaničnika američke administracije, koji je rekao da Tramp želi da u kontroli oružja učestvuju Rusija i Kina, a osim toga, sporazum treba da obuhvati sve vrste oružja, sve bojeve glave, sve rakete.\nKremlj je pozitivno odreagovao na ideju američkog predsednika Donalda Trampa o potrebi da se nuklearno oružje uništi. Međutim, još uvek nema nikakvih detalja o toj inicijativi, pogotovu o tome kako će se ona realizovati.\nPortparol ruskog predsednika Dmitrij Peskov je rekao da bi bilo idealno očistiti ceo svet od nuklearnog oružja, ali da bi to značilo i da bi se lišili obuzdavajućeg faktora, koji je garant da niko neće poludeti i napraviti neku užasnu grešku.\nPrema njegovim rečima, u ovom slučaju je vrlo važno shvatiti neke opšte stvari. Namere su bile dobre, ali valja znati detalje: šta misli predsednik Tramp, na koji način će se to učiniti?\nMoskva je pozdravila izjavu predsednika SAD Donalda Trampa da sve države treba da odustanu od nuklearnog oružja, uzimajući u obzir da raste uloga nuklearnog oružja u američkoj doktrini i njegov prelazak u ravan sredstava koja se mogu koristiti na bojnom polju.\nMeđutim, Moskva smatra da treba uzeti u obzir veliki broj faktora koji neposredno utiču na stratešku stabilnost, od pojave sistema PVO i moguće pojave oružja u svemiru, do ozbiljnih promena u sferi konvencionalnog naoružanja.\nMeđutim, sama po sebi procedura pripreme sporazuma o kojem govori Tramp je veoma složen i dugotrajan proces, koji može trajati mesecima, pa i godinama. Zbog toga bi za početak trebalo početi sa poštovanjem postojećih dogovora, odustati od ultimatuma i povlačenja iz postojećih sporazuma i ući u konkretne pregovore o mehanizmima razoružavanja.\nRuski eksperti skreću pažnju na to da američki predsednik sada predlaže potpuno odustajanje od nuklearnog oružja, dok se SAD istovremeno naoružavaju.\nVažan aspekt u određivanju sudbine sporazuma START-3 ostaje posvećenost SAD konceptu preventivnog nuklearnog napada. Zato se pitanje razoružanja prvo mora adresirati na Vašington, koji bi morao da promeni svoju ratnu doktrinu, koja za razliku od ruske uključuje niz agresivnih odredbi, kao i preventivni nuklearni napad.


Izlet i interakcija u lokalnoj sredini sa ženama i decom tražiocima azila za Svetski dan muzike - Centar za zaštitu i pomoć tražiocima azila / Asylum Protection Center\nIzlet i interakcija u lokalnoj sredini sa ženama i decom tražiocima azila za Svetski dan muzike\nU okviru projekta "Engaging with female and children refugees, migrants, asylum seekers passing through Serbia" koji finansira Svetska banka, Centar za zaštitu i pomoć tražiocima azila (APC/CZA) je u sredu 21.6.2017. godine organizovao izlet sa ženama i decom tražiocima azila iz Centra za azil u Krnjači, povodom kog je grupa od 35 žena i dece imala priliku da poseti dva koncerta u Beogradu, koja su bila organizovana na dve lokacije u gradu povodom Svetskog dana muzike.\nPrvi koncert klasične muzike koji su izveli mladi virtuozi na violini realizovan je u Knez Mihajlovoj ulici, dok je drugi koncert u Studentskom parku realizovao dečiji hor RTS-a. Oba koncerta su deci bila posebno zanimljiva, pošto su izvođači bili mladi ljudi sa kojima ova deca mogu da se poistovete. Deca su sa velikom pažnjom slušala koncerte, a kasnije su i posvedočila kako ih je poseta koncertima osnažila i motivisala da ne odustaju od svojih snova i želja da budu kao i njihovi vršnjaci iz Srbije.\nWe have 1563 guests and no members online\nYou are here: Executive Board Vesti Izlet i interakcija u lokalnoj sredini sa ženama i decom tražiocima azila za Svetski dan muzike


Beogradski centar za ljudska prava - Belgrade Centre for Human Rights » Klas protiv Nemačke\nPreuzeto sa web sajta Saveta Evrope\nObaveza policije da obrazloži povrede nanesene prilikom lišenja slobode u Nemačkoj\n2. Slučaj Klas protiv Nemačke (Case of Klaas v. Germany)\nGospođu Klas, koja je u tom trenutku bila sa svojom osmogodišnjom ćerkom, zaustavila su dva policajca pred ulazom u njenu zgradu i optužila je da je vozila kroz crveno svetlo. Ona je pristala da uradi test za alkohol duvanjem u balon, ali pošto uzorak nije bio zadovoljavajući rečeno joj je da će morati da ode sa policajcima u bolnicu da bi dala krv na analizu. Nakon toga se dogodio sukob čiji je tačan tok bio sporan, ali tokom kog je ona bila uhapšena i stavljene su joj lisice. Gospođa Klas je tvrdila da ju je policija najpre odvukla u kola i da ju je, nakon što je odvela ćerku kod komšija, uhvatio jedan od policajaca i zavrnuo joj levu ruku iza leđa i gurnuo glavu prema ivici prozora nakon čega je ona nakratko izgubila svest. Policija je tvrdila da je gospođa Klas bila agresivna, da je pokušala bekstvo i da ju je policija uhvatila tek u trenutku kada je pokušala da zatvori vrata kuće njenih komšija ispred policajaca. Takođe su tvrdili da su upotrebili silu samo da bi obuzdali njenu agresivnost i sprečili povrede. Nakon što je dala krv na testiranje gospođa Klas je bila oslobođena. Nalazi dva lekarska pregleda su ukazali na ogrebotine i modrice na rukama i teškoću pri pomeranju levog ramena koja je verovatno predstavljala dugotrajan problem. Tužilac je smatrao da nije dokazano da je gospođa Klas učinila delo vožnje pod dejstvom alkohola i da nije postojao javni interes za gonjenje zbog opiranja policiji jer je krivica gospođe Klas bila minimalna, ali je bila određena prekršajna kazna zbog prekomerne doze alkohola u krvi tokom vožnje. Gospođa Klas je obustavila postupak protiv policajaca zbog prekomerne upotrebe sile, krivična tužba protiv njih je bila odbijena i prihvaćena je njihova verzija događaja. Naknadna tužba u građanskom postupku protiv policajaca takođe je odbijena, i sud je zaključio da akcija hapšenja nije bila nesrazmerna, da nijedan od svedoka nije bio nepristrasan i da su povrede koje je gospođa Klas pretrpela mogle biti povrede nanete zbog pružanja otpora pri hapšenju. U drugostepenom postupku po žalbi potvrđena je ova odluka, a Ustavni sud je smatrao da ocena dokaza nije bila arbitrerna niti protivustavna iz drugih razloga.\nGospođa Klas i njena ćerka podnele su predstavku Evropskoj komisiji za ljudska prava žaleći se na postupanje policije, i Evropska komisija je utvrdila da je u pogledu gospođe Klas povređen član 3. Konvencije i da se ne postavljaju posebna pitanja u vezi člana 8., dok je u pogledu njene ćerke bio povređen član 8., ali ne i član 3. Konvencije.\nEvropski sud je utvrdio da su povrede koje je pretrpela gospođa Klas bile saglasne kako sa njenom verzijom događaja tako i sa verzijom događaja policije, i da nisu pruženi nikakvi dokazi koji bi doveli u pitanje nalaz domaćih sudova ili govorili u prilog tvrdnjama gospođe Klas. Sud je zaključio da, pošto nisu postojali uverljivi dokazi koji bi doveli do toga da on odstupi od svojih nalaza, ne može smatrati da je povređen član 3. Konvencije, a da žalbu o povredi člana 8. nije trebalo zasebno ispitivati zbog toga što je bila zasnovana na istim spornim činjenicama. Evropski sud je smatrao da iz istih razloga nije bio povređen ni član 3. niti član 8. Konvencije u pogledu njene ćerke.\nKomentar: Jasno je da bi, da je potvrđena kao tačna verzija događaja gospođe Klas, bila utvrđena povreda članova 3. i 8. Konvencije u pogledu gospođe Klas, a verovatno samo člana 8. u pogledu njene ćerke. Međutim, većina u Evropskom sudu nije bila sklona tome da odstupi od ocene domaćeg suda o tome šta se dogodilo i trudila se da naglasi razliku između ovog slučaja i slučaja Tomasi protiv Francuske, zbog toga što se u slučaju Tomasi mešanje moglo izvesti iz propuštanja policije da pruži objašnjenje povreda koje su bile nanesene u periodu dok je Tomasi bio u pritvoru. U ovom slučaju policija je ponudila moguće objašnjenje koje nije moglo biti osporeno na osnovu povreda koje su bile nanesene. Međutim, manjina u Evropskom sudu je ukazala da većina nije razmotrila pitanje da li je reakcija policije, pod pretpostavkom da je njihova verzija događaja bila tačna, bila srazmerna problemu sa kojim su se suočili. Osim toga, manjina je smatrala da je podjednak položaj stranaka u sporu koji je usvojila većina bio neprikladan u slučaju nasilja koje je uključivalo policiju, jer bi u tim slučajevima teret dokazivanja trebalo da bude na policiji koja bi morala da dokaže da je sila bila potrebna i da akcija u pitanju nije bila nesrazmerna. Sudija Petiti je opravdano skrenuo pažnju na ozbiljnost nasilja od strane policije u zemljama koje je posetio Komitet za sprečavanje mučenja i važnost kažnjavanja policijskog nasilja. Ovo možda nije bio jednostavan slučaj, ali pristup većine nosi opasnost da se poništi odgovornost za osiguravanje poštovanja člana 3. kao i važna poruka koja je policiji poslata presudom u slučaju Tomasi.\n Sažetak ovog slučaja napravio je Interights


Obilježavanje šeste godišnjice formiranja Oružanih snaga BiH - Visokoin.com\nObilježavanje šeste godišnjice formiranja Oružanih snaga BiH\nMinistarstvo odbrane i Oružane snage BiH obilježavaju šestu godišnjicu formiranja OSBiH 1. decembra. Ministar odbrane BiH Selmo Cikotić izjavio je danas da se ova godina za Oružane snage BiH ne može okarakterisati kao najpovoljnija i najlakša, zbog činjenice da su djelovale sa redukovanim raspoloživim budžetskim sredstvima, dodavši da su, ipak, svi ključni zadaci i obaveze izvršeni uspješno.\nOn je na konferenciji za novinare u Sarajevu, povodom 1. decembra – Dana OS BiH, rekao da je zbog smanjenja budžetskih sredstava bilo ograničenja u modernizaciji i kapitalnim projektima, napomenuvši da je ove godine u odbrambenim strukturama bilo više bavljenja unutrašnjim problemima.\n“Na međunarodom planu odbrambene strukture BiH veoma aktivno su učestvovale u projektima regionalne saradnje. Odbrambene strukture ne samo da predstavljaju dobro organizovan dio društvenih i državnih struktura u BiH, nego i model saradnje unutar BiH i u regionu”, naglasio je Cikotić.\nPrema njegovim riječima, regionalna saradnja, koja je sve intenzivnija i konkretnija u odbrambenim i bezbjednosnim pitanjima, dobar je model saradnje u regionu. “Kad je riječ o obavezama prema NATO, sve su ispunjene u visokom nivou”, naglasio je Cikotić.\nNačelnik Zajedničkog štaba OS BiH Miladin Milojčić iznio je podatke o učešću OS BiH u međunarodnim mirovnim misijama, civilno – vojnoj saradnji i obuci, navodeći da su u mirovnoj misiji u Avganistanu do sada bile dvije rotacije sa po 45 pripadnika OS, a da je u misiji treća.\nOn je najavio da je planirano da u narednoj godini prisustvo BiH bude ojačano sa 10 instruktora vojnih policajaca za obuku avganistanskih snaga. Milojčić je rekao da je u misiji UN u Kongu do sada bilo angažovano 45 oficira OS BiH, da se u toj zemlji trenutno nalazi 10.\nMilojčić je ukazao na problem viška minsko-eksplozivnih sredstava, municije, naoružanja i neperspektivnih lokacija za OS BiH, kojih je trenutno 43, naglasivši da taj proce treba biti brži i ekspeditivniji.\n“Već nekoliko godina imamo 18 neperspektivnih lokacija, u kojima nema vojne opreme i koje ne možemo da predamo nego ih samo čuvamo”, rekao je Milojčić, prenijela je Srna.\nVlada Republike Srpske je svojom odlukom iz januara otpočela sa procesom preuzimanja viškova imovine u svoju nadležnost, a do sada je preuzela oko 35 posto sredstava planiranih za povrat. Vlada Federacije BiH još nije otpočela sa procesom preuzimanja viškova pokretne imovine. Kada je riječ o viškovima pokretne imovine u OS BiH, trenutno ima više od 40 hiljada komada različitog naoružanja i blizu 20 hiljada tona minsko-eksplozivnih sredstava.\nMilojčić je, takođe, naveo da su OS BiH neprekidno uključene u operacije humanitarnog deminiranja i da su jedan od najznačajnijih faktora sa više od 20 posto ukupnih kapaciteta BiH u tom procesu.\nPrema njegovim riječima, deminerska jedinica OS BiH ove je godine očistila od mina oko dva miliona metara kvadratnih, a ukupno do sada više od 19 miliona.\nOružane snage BiH su tokom ove godine u profesionalnu vojnu službu primile 886 vojnika, a trenutno se na obuci nalazi 300 vojnika, koji će u profesionalnu vojnu službu biti primljeni 1. januara naredne godine. Po raznim osnovama OS BiH ove godine napustilo je 214 osoba.\nMilojčić je istakao da su Oružane snage BiH i ove, kao i prethodnih godina, pomagale civilnim organima na različitim poljima, a posebno u kriznim situacijama kada su određeni dijelovi BiH bili pogođeni prirodnim i drugim katastrofama i nesrećama.